Hadiahkan Gelang & Cincin, Video Adira Sambut Hari Lahir Datin Red Bikin Sebak!

Sebelum ini pernah tular penyanyi dari Sabah, Adira Suhaimi yang dilihat berpegangan tangan bersama madunya, Datin Seri Syarifah Nor Shafila Hassim atau dikenali Datin Red ke sebuah majlis. Keakraban kedua-kedua individu ini sememangnya mengejutkan orang ramai dan memberi inspirasi kepada yang ramai.

Baru-baru ini, Adira ada memuat naik satu video di mana dia sedang menyambut ulang tahun kelahiran Datin Red dalam sebuah majlis serba ringkas di laman Instagramnya.

Video yang berjaya meraih perhatian ramai di laman sosial itu menunjukkan Adira yang sedang memakaikan seutas gelang dan sebentuk cincin dan kemudannya mereka memeluk erat dan saling menyuap kek hari lahir tersebut.

Bukan itu sahaja, penyanyi yang berusia 31 tahun itu meluahkan syukur dapat menyambut ulang tahun kelahiran Datin Red meskipun dilakukan awal sehari kerana bimbang tidak sempat untuk meraikannnya.

“Selamat hari lahir kakak sayang, tak tahu nak cakap apa tapi Alhamdulillah. Datang awal sehari sebab besok takut x sempat singgah,” tulisnya di ruangan kapsyen.

Meninjau di ruangan komen, Datin Red menzahirkan ucapan terima kasih kepada Adira kerana sanggup meluangkan waktu dan memohon maaf kerana tidak dapat menjadi seorang kakak yang baik untuknya.

Selain itu, rata-rata netizen meluahkan rasa kagum dan sebak apabila melihat hubungan diantara Adira bersama Datin Red yang sangat akrab walaupun hidup bermadu. Malah, ramai yang memuji cara Datuk Seri Adnan Abu atau lebih dikenali sebagai Datuk Red dapat menguruskan kedua-dua isterinya dengan adil dan baik sekali.

Sekadar info, Adira telah mendirikan rumah tangga dengan ahli perniagaan Datuk Seri Adnan Abu di Songkhla, Thailand pada 3 Disember 2015. Hasil perkahwinan tersebut, mereka dikurniakan tiga cahaya mata iaitu Anggrek, 5, Asan, 4, dan Anggun,3.

Sumber: Instagram @adira.suhaimi


Pakaikan Baju Sama Warna, Ibu Anak 5 Ni Ada Sebabnya Yang Tersendiri. Memang Terbaik!

Mengenakan pakaian sedondon bila berjalan-jalan di tempat awam pastinya akan menjadi tumpuan orang ramai. Umumnya, senario berbaju sama warna ini lebih ramai menggayakannya pada musim-musim perayaan.

Namun berbeza dengan Puan Sarah Saifuddin ini yang mempunyai 5 orang anak. Baginya ada tujuan dan sebab tertentu, mengapa mengenakan pakaian sedondon untuk anak-anaknya setiap kali keluar ke tempat awam. Nak tahu apa kisahnya, jom baca perkongsian menarik daripadanya.

Setiap kali ke tempat yang crowded dan ramai orang, tak kira kenduri, supermarket, kedai buku. Saya wajibkan anak-anak berpakaian sama warna.

Kenapa?

Ini tips dari saya untuk ibu anak ramai.

Dalam kesibukan ramai, jangan sampai hilang anak dari pandangan mata.
Cara mudah, baju sama mudah untuk ibu mengira bilangan anak.
Bila anak dah masuk 6 orang ni, urat saya dah banyak putus.
Saya tak panggil nama anak dah.

Maka otak saya automatik set,
” 1.., 2.., 3.., 4.., 5!. Ok cukup 5 anak belaka.”

Dulu husband saya gelak mulanya.

Mana taknya, dengan jari sekali bergerak kira anak. Haha…Dia cakap kena panggil nama anak.  Tapi sekarang, baru husband faham. Sebab dia sendiri bila naik kereta, ayat wajib ditanya semua,

“Cukup tak anak ayah ni?
Ada sesiapa tertinggal tak.”

See.
Dan jangan pelik adakala husband pun pakai baju sama.  Senang umi nak cam dalam ramai orang, Mana bapa hensem ni. Hahaha.

Lagi best, kadang tengah kalut cari anak tak cukup sorang, ada parent lain tolong jagakan anak kita.Bila mak duk cari mana anak, selalu ada yg menyampuk, “Tu dia sorang lagi!” Hehe..

Tetapi dalam masa sama, ada satu tips juga membantu bila baju semua sama.
Sesama diaorang kalau hilang pun, diaorang nampak baju yang sama dari jauh!

Tips pakai gelang tali kat tangan tu memang terbaik. Saya suka. Malangnya saya tak dapat follow sepenuhnya. Bayangkan 5 anak nak ikat di 2 tangan ibu.  Silap hari bulan umi yang terduduk kat tengah.


Nauzubillah! Nabil Beri Peringatan Kes Sendikit Culik Dan Jual Organ Kanak-Kanak, Bikin Netizen Terkejut!

Hati ibu bapa mana yang tak bimbang apabila membaca berita berkaitan dengan kes penculikan dan penjualan organ manusia melibatkan kanak-kanak.

Muat naik terkini pelakon, pelawak dan pengacara, Nabil Ahmad, telah meraih perhatian ramai pemihatnya mengenai kes penculikan berkenaan.

Pengacara  Gegar Vaganza itu meniulis kapsyen mengenai kes sendikit itu di Instagram miliknya. Difahamkan ia mesej agar ibu bapa berhati-hati mengenai keselamatan anak adalah daripada anggota keselamatan yang bertugas menjaga bahagian sempadan Malaysia Thailand.

Sahih Atau Tidak?

Perkongsian Nabil itu membuatkan peminatnya keliru apabila video  mengenai pewangi manakala kapsyen pula berkaitan dengan sendikit.

Bagaimana pun kesahihan info ini tidak diketahui benar atau sebaliknya. Apa pun, kita doakan anak-anak dan keluarga kita sentiasa dilindungi serta dijauhi dari anasir jahat.

Peminat Luah Rasa Bimbang

Melihat kapsyen mengenai sendikit itu, ramai peminatnya meluahkan rasa bimbang mengenai keselamatan anak. Ramai yang mengucapkan terima kasih kepada Nabil untuk peringatan itu.


Elak Selesema Berlarutan, Segerakan Minum Air Ni Sebagai Penawar!

Bila sudah ada tanda-tanda badan kurang sihat, biasanya mulalah hidung berair, tekak terasa perit dan kalau dibiarkan bimbang  demam pula jadinya.

Tidak mahu menanggung sakit yang berlarutan, selain mendapatkan rawatan daripada doktor apa kata cuba amalkan apa yang dikongsikan oleh Azizah Che’ Meh ini.

Jom semak.

Rasanya hari terakhir saya makan ubat klinik sebab demam atau selsema tahun 2012.

Sejak amalkan berbekam dan mengikut petua ini, memang cepat hilang selsema saya. Selalunya sebelum demam, saya akan selsema dulu. Jika saya biarkan, saya akan bersin pula, sakit tekak, batuk dan demam akhirnya.

Sejak tahu petua ini, bila mula saja selsema, saya terus bancuh air azimat ini. Sebab ia seperti membantutkan penyakit yang baru nak jadi.

Bermula 9pm saya bersin dan selsema, 9.15pm saya bancuh dan minum. Dalam 10.30pm berhenti semua penyakit. Esoknya sihat seperti sediakala. Alhamdulillah

Mari Saya kongsikan. Hanya 3 bahan saja.

Cara penyediaan :

Step 1 :

step 2 :

Step 3

step 4

Step 5

Step 6


Di Usia 50-an, Nasha Aziz Menuju Bahagia, Dapat Jambangan Bunga Setiap Hari.

Biarpun sudah berusia separuh abad, pelakon cantik menawan ini, Nasha Aziz tetap tampil kekal awet muda.

Dia yang memilik wajah ‘baby face’  sering mendapat perhatian peminatnya. Mana taknya pada usia 51 tahun, Nasha tetap kelihatan anggun dengan gaya manja.

Namun siapa sangka pada usia begini, Nasha khabarnya dilamun cinta lantaran menerima jambangan bunga setiap hari daripada kekasihnya sebagaimana tular video yang telah meraih perhatian ramai.

Bagaimana pun Nasha Aziz enggan mendedahkan identiti lelaki yang dikenalinya sejak sembilan bulan lalu.

“Insya-Allah, si dia mungkin menepati ciri-ciri lelaki idaman saya, tetapi kami baru kenal sembilan bulan. Jadi, kena kenal dahulu dan nak rapat pun susah juga.

Simbolik pemberian bunga setiap hari kemungkinan si dia mahu Nasha selalu mengingatinya.

Nasha ditemui pada sidang media pelancaran filem Talbis Iblis di Panggung Asia, Gombak yang akan ditayangkan di pawagam bermula 20 Oktober depan.

Selain Nasha memegang watak Junaidah, filem itu turut dibintangi Azira Shafinaz, Zul Ariffin, Sherie Merlis, Jay Iswazir, Daniella Sya, Amir Nafis dan Izzy Reef.

NASHA DILAMUN CINTA

Dalam pada itu, apabila ditanya mengenai dirinya adaah di lamun cinta, Nasha mengakui cinta sentiasa ada dalam hatinya.

Katraya dilamun cinta dan mencari cinta setiap waktu.

“Saya memang dilamun cinta setiap hari. Saya juga mencari cinta setiap waktu.

“Cinta ini bukannya datang dari seorang lelaki dan wanita sahaja, tetapi kita semua.”

Nasha juga mengharapkan hala tuju hubungan itu mempunyai pengakhiran yang baik.


‘Rezeki Kahwin Muda.’ 29 Tahun, Anak Dah 7 Orang, Ibu Muda Ini Luah Rasa Syukur, Percaya Setiap Anak Ada Rezeki.

“Umur 29 anak 7 orang. Alhamdullah rezeki kahwin muda.”  Sebuah perkongsian menarik sebuah keluarga yang mempunyai anak seramai tujuh orang. Malah, menurut puan Anna Mukhtar menerusi grup Kami Suri Rumah, beliau melahirkan rasa syukur dapat mendirikan rumahtangga pada usia yang muda iaitu ketika berusia 16 tahun, manakala suami 24 tahun.

Malah beliau juga tidak menolak jika dikurniakan zuriat lagi pada masa akan datang. Nyata mempunyai anak ramai bukan satu perkara yang sukar.  Apa yang pasti anak yang ramai itu bukan suatu bebanan tetapi itulah sebenarnya ia memartabatkan sebuah keluarga itu.

Ikuti perkongsian mengenai keluarga besar beliau.

Ada ka dalam grup ni sama macam Anna. Meh share sikit. Anna umur 29 anak 7 orang. Alhamdulillah rezeki kawin muda. Tak pernah rasa mnyesal kawin muda.

NAK TAMBAH LAGI ANAK

Kadang ada orang tanya  tak rugi ka muda-muda anak dah ramai. Tak dah enjoy la apa. Hihi bagi  Ana kehidupan sekarang lebih bahagia dari sebelom berkahwin dulu.

Happy bahagia sangat dengan anak-anak ramai macam ni.

Kalau boleh nak cukupkan 10 org. Tapi insyAllah kalau ada ada rezeki doa-doa kan amin..

ANAK BUKAN BEBAN TAPI REZEKI

Setiap anal ada ada rezeki dia. Insyallahh aturan Allah adalah yang terbaik untuk kita. Percaya yakin dengan ketentuan. Pedulikan apa orang kata. Biasalaa anak kecil memang penat sikit kan tapi InsyaAllah senang dihari tua. Yang penting mental fizikal kena kuat. Jangan pernah mengalah. InsyaAllah Allah permudahkan urusan kita.

#anak pertama 12 tahun 👧🏻
#ke2 11 tahun👧🏻
#ke3 9 tahun👧🏻
#ke4 7 tahun👦🏻
#ke5 4tahun👦🏻
#ke6 3 tahun👧🏻
#ke7 14hari👶🏻
#syukurAlhmdullahh


Perkongsian Lelaki Ini Bila Seharian Di Rumah Jagaan Orang Tua. Boleh Buat Jatuh Air Mata Membacanya!

Menyentuh soal kemampuan seorang anak dalam menjaga ibu dan ayah yang telah berusia dan uzur, seharusnya menjadi fitrah yang lahir dalam diri setiap yang bergelar anak untuk terus berbakti kepada orang tuanya selagi nyawa dikandung badan.

Pun begitu, melalui perkongsian daripada Khairul Hakimin Muhammad yang berpeluang seharian berada di pusat jagaan orang-orang tua untuk melihat sendiri senario di sana, nyata ada 1001 kisah dan perasaan yang tersirat dan tersurat cuba disampaikan. Semoga perkongsian ini dapat ‘menjentik’ emosi dan peringatan buat mendepati masa depan bersama ibu bapa yang semakin berusia.

Saya minta izin dengan beliau untuk duduk di situ dari awal pagi seawal sebelum anak-anak mereka itu hantar ibu bapa mereka ke situ untuk dijaga. Kemudian saya akan pulang selepas mereka juga pulang ke rumah masing-masing.

Saya sampai sekitar 6.45 pagi. Sunyi sepi. Kakak misi dan penjaga rumah itu sudah ketahui kehadiran saya, lalu mereka berikan tempat duduk untuk saya. Selang beberapa minit, sebuah kereta masuk. Keluar seorang lelaki dari pintu hadapan kereta dan membuka pintu belakang dan memimpin seorang wanita tua ke dalam rumah. Perlahan-lahan mereka berjalan.

Kemudian lelaki itu berlari-lari semula ke keretanya, dan membuka bonet belakang dan beg serta bakul di bawa ke dalam dan diserahkan kepada penjaga.

Di rumah itu ada 2 orang jururawat juga ada 2 orang penjaga.

Wanita tua itu duduk berlunjur di hadapan tv dan kami berkenalan tanya nama dari mana bagai. Kemudian beliau tertidur.

Datang lagi sebuah kereta, juga wanita tua yang dihantar. Dan kereta terakhir yang datang menghantar sepasang suami isteri. Isterinya terketar-ketar, manakala suaminya itu memimpinnya masuk ke dalam rumah. Semuanya elok-elok sahaja. Ada yang duduk depan tv, ada yang masuk bilik dan ada yang berbaring di katil.

Kekesalan Hidup

Kawan saya datang sekitar jam 11.00 pagi. Kami bersembang beriya-iya tentang rumah yang beliau bina itu. Kenapalah buat rumah jagaan orang tua. Syahdu dan sakitnya hati saya melihat anak-anak yang kuat dan membawa kereta hebat namun tidak daya menjaga ibu bapa sendiri di rumah sendiri.

Kawan saya diam sahaja. Memandang saya dengan matanya berkaca.

“hang jangan cakap macam tu lagi Kerul. Aku sendiri tak merasa jaga mak pak aku. Mak aku sakit, sebut nak aku jaga dia. tapi aku sibuk. Aku uruskan banyak bisnes. Pi sana sini. Akhirnya mak aku mati gitu ja. Aku dah on the way balik. Aku berenti kereta, mak aku nak dengar suara aku. Aku pun cakap, mak tunggu San balik mak. Tunggu maak, tungguu mak, San balik sekarang mak.

Hari tu juga penuhnya accident atas jalan. Aku sampai rumah mak aku semua dah siap kebumi. Orang kampung tak mau tunggu. Aku pitam depan rumah mak aku.

Dan aku menangis sampai la ni.”

Beliau cerita yang adik beradiknya berusaha sedaya upaya pujuk ibunya sendiri supaya sabar yang beliau akan balik, akan balik selepas semua kerjanya selesai. Namun tak berjaya.

Itulah kekesalan yang paling besar dalam hidupnya. Si San ini kenalan lama. Kami pernah belajar sama-sama. Namun beliau nun jauh meninggalkan kami dalam dunia bisnes. Keluar masuk China membeli borong dan membuka banyaknya rangkaian jualan berbagai-bagai barang.

Buka Pusat Jagaan Orang Tua

Saya minta izin beliau untuk ceritakan kisah ini. Supaya ramainya dapat manfaat.

Katanya lagi, dia berjaya sebab doa emaknya. Lancarkan berniaga sebab harapan emak dia. dan segala yang dia buat mesti dia telefon emak dia dulu tanya. Itulah yang beliau sering buat.

Namun, dalam banyak-banyak hal, beliau tak sempat menjaga ibunya sendiri kerana sibuknya berniaga. Dan oleh sebab itulah beliau buka pusat jagaan orang-orang tua. Supaya beliau dapat jaga ramainya orang tua yang lain, berharap dosa beliau itu terhapus dengan sedikitnya pertolongan itu.

Saya pula yang menitis-nitis air mata. Kisahnya itu menjadi sebuah peringatan buat saya sendiri.

Saya tanya beliau, kenapa rumah orang tua?

Jawabnya mudah sahaja. Beliau hanya beri kemudahan. Setiap sesiapa yang mahu hantar emak ayah ke sini, wajibnya hantar dan ambil sendiri. Ianya sebuah pusat jagaan untuk dijaga sahaja. Bukan pusat meninggalkan ibu ayah.

Ada banyak kes yang anak-anak kaya raya ini menyediakan jururawat dan bibik untuk menjaga orang tua, namun semuanya tak sabar dan berbuat macam-macam kepada mereka di saat anak-anak ke tempat kerja. Jadi beliau buka pusat ini untuk mereka yang sibuk dan ibu bapa yang tinggal dengan mereka hantar ibu bapa yang dah tak larat menguruskan diri ini di sini.

Saya angguk faham. Mana yang masih pandai menguruskan diri, ok ja tinggal di rumah.

Saya lihat beliau memandang ruang dalam rumah 6 bilik itu dengan pandangan sebuah harapan yang sangat besar. Kami bersalam, beliau terpaksa keluar dan menghadiri beberapa mesyuarat. Saya tinggal di situ bersembang dengan misi cun sepatah dua. Eh. Haha taklah, bersembang dengan pasangan ibu bapa yang datang tadi.

Sukanya saya apabila si ayah itu sendiri mahu ke situ. Rupanya mereka sendiri yang minta kerana tak pandai menguruskannya sendiri memandangkan isteri beliau ada penyakit Parkinson yang agak teruk. Hingga mahu makan, mahu buang air semuanya perlu dibantu. Suaminya pula sudah tua dan tidak terlarat lagi mahu menguruskannya. Saya diam dan angguk faham.

Beliau cakap dengan saya,

“encik, I was a banker long time ago. U takkan pernah tahu u akan sakit, tua dan wajar dihantar ke rumah macam ini. Namun, inilah hidup. If I die here, ok ja! I ok. but please, don’t take my nyawa sebelum my wife mati. Dia kena mati dulu sebelum i. kalau I mati dulu, macammanalah minah ni nak hidup. Dia my other half. Tengoklah tu, dia bukan ingat I pun. I kena introduce diri I everytime nak sembang dengan dia. bayanglah kalau orang tak sabar macam mana.”

Saya pandang sahaja.

Berbeza Situasi

Sebelah petangnya, sebuah kereta datang, kemudian datang lagi dan lagi.

Dikira, pagi tadi mereka keluar dari kereta perlahan-lahan. Berjalan pun perlahan-lahan masuk ke rumah itu. Namun di sebelah petangnya seorang mereka ini ada tenaga luar biasa. Lajunya keluar, lajunya buka pintu kereta tergocoh-gocoh sangat mahu balik.

Dan saya duduk di pangkin itu memerhati. Sama sahaja seperti anak-anak kita merindui rumah selepas pulang sekolah. Itu tetap sebuah sekolah, bukan rumah yang nyaman untuk duduk-duduk dan rehat-rehat. Pastinya ibu bapa ini merasakan benda yang sama.

Dalam hati mereka entah-entah, ‘tak apalah aku ada anak yang sibuk. Hantarlah aku ke rumah mana-mana, biar orang lain jaga, yang penting aku di jaga. Namun, jika aku dijaga oleh anak aku sendiri, lagi aku suka. Dan aku maafkan anak-anak aku kalau dia tak jaga pun. Aku sayang mereka. Biar aku tak dijaga, janji aku sayang mereka.’

O Allah.

Sesungguhnya aku belajar hari ini

Satunya, seorang anak membina rumah orang tua hanya kerana dia tak berjaya menjaga ibunya sendiri semasa ibunya sakit hingga putus nyawa. Lalu dia kesal sampai dia membina sebuah rumah kasih sayang untuknya.

Ke-dua, aku perhatikan sakitnya menjadi orang tua yang ditinggalkan anak-anak. walau ia hanya 7-8 jam sehari. Malamnya pulang dan menikmati momen makan malam keluarga dan tidur. Hari siang itu tetap hari yang perit untuk dilalui hari-hari hingga berlari-lari mahu pulang dan kembali ke rumah cinta itu.

Ia sebuah derita kawan-kawan. Sungguh. Walau mereka ini iyakan sahaja untuk sesiapa jaga, namun sisa-sisa yang tak terdaya itu masih ada hati yang sama mahukan anak-anak berubah, dan kembalilah menjaga mereka.

Dan kawan-kawan semua,

Jauh di sudut hati saya, iya benar apa yang kawan saya buat ini sebuah pengorbanan yang sangat besar. Namun, tolonglah jaga ibu bapa sendiri. Tolonglah. Walau mereka sendiri mahu ke rumah-rumah ini, halanglah sampai habis daya.

Kerana itu sahaja jasa terakhir kita.

Kawan saya ini pesan kepada saya, “ziarahlah mak hang masa hang paling sibuk. Bukan masa hang tunggu lapang. Lagi sibuk, lagi banyak ziarah mak. Itu yang betul. Sebab emak kita ini kita kena dahulukan.

Kerjaya boleh datang dan pergi berganti-ganti. Ibu bapa, tak ada. Hilang 1, hilang terus.”

Begitulah.


Rupanya 5 Tabiat Ni Punca Aircond Kereta Cepat Rosak. Nombor 3 Ramai Yang Buat!

Mungkin ramai antara kita akan berasa pening kepala jika mengalami situasi aircond kereta rosak. Tentu menyebabkan kita merasa tidak selesa.

Sebenarnya terdapat beberapa tabiat mudah yang sering dilakukan pemandu dan tanpa sedar menyebabkan aircond cepat rosak. Ketahuinya dalam artikel ini.

1. BIARKAN KABIN TERLALU BERSEPAH

Ketahuilah jika anda membiarkan sampah dan kotoran bersepah dalam kabin, ia bukan sahaja menyebabkan kenderaan anda nampak bersepah malah debu juga boleh melekat secara berterusan.

Faktor ini memberi kesan kepada aircond kerana debu dan habuk yang terhasil akan masuk dan keluar dari penapis aircond sekali gus membuatkan komponen itu mudah untuk rosak.

2. BUKA TINGKAP SEMASA AIRCOND TERPASANG

Antara kebiasaan yang sering kita buat adalah membuka tingkap kereta terlalu lama biarpun ketika itu aircond masih terpasang. Tindakan ini menyebabkan kompresor terpaksa beroperasi lebih dari biasa untuk mendapatkan suhu yang ideal, padahal tanpa sedar kita sedang membuka ruang yang sangat besar. Jika berlarutan, tidak mustahil aircond dalam kenderaan anda mudah dan cepat rosak.

3. TUTUP ENJIN SECARA MENGEJUT

Sebelum tutup enjin, sila tutup aircond terlebih dahulu. Jika tidak, semasa mahu hidupkan enjin, aircond terpaksa bekerja secara automatik. Anda perlu tahu bahawa bateri antara terbeban untuk beroperasi semasa enjin dihidupkan.

Disebabkan prestasi bateri tidak begitu maksimum, arus elektrik yang terhasil akan jadi kurang stabil dan perkara ini seterusnya mempengaruhi pengaliran elektrik bagi aircond.

4. MER0K0K SESUKA HATI

Jangan biasanya diri untuk merokok sesuka hati termasuk semasa berada dalam kenderaan. Ini kerana asap serta debu dari r0 k0k tembus ke bahagian penapis udara dan pengaliran tersebut menyebabkan penapis jadi cepat kotor kerana habuk. Akibatnya, tahap kesejukan aircond dalam kenderaan menjadi tidak optimum.

5. GUNA PEWANGI YANG KURANG SESUAI

Pewangi jenis gel boleh berubah kepada gas dan berwap. Misalnya apabila terkena suhu sejuk, wap tersebut berubah kembali kepada bentuk gel dan boleh menghalang evaporator atau cooling coil dalam aircond. Sehubungan itu, anda digalakkan untuk menggunakan pewangi yang bersifat cecair untuk mengelakkan perkara tersebut.

Sumber: Majalah Perdana via my sumbermaya


Pemergian Anak Ini Meruntun Jiwa Ribuan Netizen. Perkongsian Bapa Ini Bukan Minta Diviral, Tapi Ingin Mendidik.

Bukan minta Diviral ,namun hati terdetik untuk mendidik masyarakat agar tidak meratapi kematian dengan raungan tangisan. “Usah gundah gulana jika anak syurga telah kembali ke Rahmatullah. Bersyukurlah sbb Allah pilih kita utk jaga anak syurga biarpun hanya setahun 2 bulan. Alhamdulillah…Allah beri kekuatan pd saya & isteri utk urus dgn tenang dan redho dgn pemergian anak syurga kpd penciptanya.”

Allahuakbar dah jd viral rupanya….

Sejujurnya sy nk didik masyarakat…

Kematian haram diratap apatah lg nangis meraung2…

Usah gundah gulana jika anak syurga telah kembali ke Rahmatullah…

Alhamdulillah…Allah beri kekuatan pd saya & isteri utk urus dgn tenang dan redho dgn pemergian anak syurga kpd penciptanya….

Terima kasih pd semua yg mendoakan anak syurga ini….

Menceritakan detik-detik sebelum anaknya menghembuskan nafas terakhir, kata bapa ini, ia berlaku ketika dalam perjalanan dari Pulau Pinang ke Kuala Lumpur.

Innalillahiwainnailaihirojiun….

Dari Allah kita dtg kpdnya kita akan kembali…

Auliya Amani Bt Amizudin telah kembali ke Rahmatullah ketika dlm perjalanan dari Pulau Pinang ke Kuala Lumpur.

Kami singgah sebentar di rumah Mak Ngah di Ipoh sebelum meneruskan perjalanan ke Kuala Lumpur.

Tiba2 Auliya menangis tp air mata x keluar… puas juga saya membaca ayat2 Al Quran akhirnya setengah jam Auliya dah ok x nangis tp nampak dia lain sikit ….nampak dia lemah longlai…terus sy bergegas ke Hospital Ipoh tp takdirnya Allah lebih menyayanginya….

Saya redho dgn pemergiannya…. Auliya Amani anak syurga….

14 Julai 2017 tarikh lahirnya…. setahun 2 bulan…

Smg Auliya Amani menanti kami di pintu syurga….

Alhamdulillah kami tabah hadapi ujian berat ini….

Momen Indah Yang Tidak Akan Dilupakan

Anak syurga gelagatnya yg sukar sy lupakan…

Tkasih pd semua yg mendoakan….

Auliya Amani mengidap sakit jantong….

Tkasih pd semua yg telefon saya….

Doakan semoga kami terus tabah….

Anak hanya pinjaman sampai masa ia akan kembali pd Allah..

Yakinlah ada hikmahnya…

Nantikan Ibu Ayah Di Pintu Syurga

Anak syurga Auliya Amani bt Amizudin akan dikebumikan jam 9 pagi hari ini di Kg Bukit Tengah, Jeram, Kuala Selangor


Doktor Ni Kongsi Kisah Tentang Musim Durian. Jadi Siapa Perasan Diri Tu ‘Hantu Durian’, Kenalah Beringat!

Sebagaimana yang ditunggu-tunggu oleh penggemar raja buah, musim durian kembali lagi. Boleh kata, sana sini kita lihat orang berpesta makan durian. Melihat keadaan itu, terpanggil dua orang doktor ini berkongsi info dan pengalaman untuk dimanfaatkan terutamanya buat mereka yang ‘hantu durian’. Jom semak.

Ada orang bertanya, “Boleh ke doktor makan durian banyak-banyak. Tak takut demam ke nanti?”

Pertama, makan durian tak salah. Semua kita boleh dan tak ada masalah nak makan durian. Boleh. Anak-anak kecil selalu merengek nak durian, si ibu selalu pesan tak boleh makan banyak, nanti badan panas. Demam susah. Betul ke?

Di musim-musim buah-buahan tempatan ini adalah satu kerugian jika kita sebagai rakyat Malaysia tidak menggunakan peluangnya. Maka itu, makanlah selagi mampu. Persoalannya, sebanyak mana dan benarkah ia boleh mengundang pelbagai penyakit? Jangan disalahkan pengambilan durian. Ia tak pernah salah.

Setiap makanan yang kita ambil perlu berkadaran dan tidak berlebih lebihan. Lebih baik kan jika kita sahut seruan nabi, makan apabila lapar dan berhenti sebelum kenyang. Kalau tak mampu, apabila rasa kenyang saja, berhenti. Mudah kan?

Makan durian pun sama, makan ikut kadaran biasa. Kalau seorang boleh makan sampai sepuluh biji itu mungkin lain cerita. Ia sangat luar biasa. Cukuplah sekadar makan, bukan berlebih lebihan. Apa pun makanan tak elok jika diambil berlebihan dari kadaran normal.

Ramai masyarakat kita dimomokkan dengan pantang larang yang tidak sepatutnya. Tak boleh itu, tak boleh ini. Masalahnya bukan dilarang tapi berpada-pada.

Boleh tuan-tuan dan puan-puan?

MUSIM DURIAN

Berhati hati ya, sekarang musim durian. Bagi yang ada penyakit tertentu, sila beringat bila makan.

3 kes aku jumpa pagi ini :

1) Seorang kakak umur 47 tahun baru balik kampung hujung minggu. Sabtu Ahad makan durian di kampung. Makan banyak, pesta durian. Tak cukup durian, di buat pulak serawa. Kakak ni memang ada DIABETES. Ubat tak miss makan. Pagi ni rasa tak sedap badan. Datang check gula, bacaan berpuasa nya : 23.1 mmol/ L.

2) Kes kedua & ketiga melibatkan pesakit GOUT.
Weekend belasah makan durian. Pagi ni terhencot hencot. Seorang tak tahan sakit berdenyut nyut.. so kita injek punggung.

Ingat ya, buah buahan seperti durian, strawberry , grapes…kena dimakan dengan kuantiti yang sedikit / atau elakkan, sebab ia boleh trigger attack gout bagi mereka yang high level uric acid.


Bella Astillah Muat Naik Gambar Bersama, Wajah Terkini Shuhada Raih Perhatian

Penyanyi dan pelakon Bella Astillah pada Sabtu berkongsi video pendek di Insta Stories yang merakamkan pertemuannya dengan isteri pelakon Hafidz Roshdi, Nurul Shuhada Mat Shukri.

Meski tidak dinyatakan tujuan pertemuan tersebut, namun video terbaharu itu sekurang-kurang memaparkan perkembangan terkini Shuhada kepada peminat.

lbu kepada sepasang cahaya mata itu menjadi sorotan susulan kecederaan di bahagian pipi sehingga menerima 10 jahitan, dipercayai ditumbuk oleh suaminya.

Shuhada bagaimanapun telah melaporkan insiden yang berlaku kepada pihak berkuasa dan ia kini dalam siasatan.

Dalam pada itu, di dalam video terbabit, mereka dilihat saling memeluk di antara satu sama lain dan saling menguntum senyuman.

Malah Shuhada turut berkongsikan kembali video sama sambil meluahkan rasa syukur kerana dipertemukan dengan mereka yang baik hatinya.

“Terima kasih Ya Allah, Kau temukan aku dengan insan yang baik baik hatinya” tulis Shuhada Ringkas.

Sumber : Instagram @shushukriii


“Alahai Abang, Besarnya Kasih Sayangmu.” Gelagat Dua Beradik Ni Bikin Sebak, Inilah Cerminan Didikan Hebat Ibu Bapa!

Kasih sayang yang tidak berbelah bahagi… itu yang digambarkan dalam sekeping gambar yang mendapat respond ramai.

Seorang abang yang menyuap adiknya makan, tampak cukup menyentuh hati dan sebak sesiapa sahaja yang melihatnya. Betapa kasihnya si abang terhadap adik tanpa menghiraukan diri sendiri yang pastinya belum mengisi perut sendiri.

Entah kenapa,

Hati saya begitu terusik dgn gambar yang dihantar oleh seorang guru, di dalam group telegram kami.

Seorang abang, menyuapi adiknya makan di pagi hari ketika di kantin sekolah kami.

Satu pemandangan indah, yang bukan direka-reka. Ianya lahir daripada kasihnya seorang abang kepada adiknya. Murid ini, bukanlah murid yang pintar dalam akademik. Namun, nilai yang ditonjollan ini tiada tolok bandingnya.

Sejauh mana kepintaran seseorang murid, ia tidaklah mendatangkan kepuasan, seperti mana yang kami lihat hari ini.

Semoga, ia memberi inspirasi kepada murid yang lain, bahkan kepada semua, termasuk anak-anak kita.

اللهم آمين.🤲🏻

Kredit: Ustaz Nazri

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Andai Berlaku Kematian Di Rumah Waktu Malam, Ni Perkara Ahli Keluarga Patut Buat Dulu!

Hal-hal mengurus jenazah, diakui bukan semua  mempunyai pengalaman dan kepakaran untuk dapat melaksanakan tanggungjawab tersebut dengan sempurna.

Pun begitu, alangkah bagusnya andai kita tambah ilmu melalui perkongsian ini.

Sekurang-kurang andai berlaku situasi di mana ada ahli keluarga terdekat kembali kerahmatullah pada waktu tengah malam, kita tahu apa perlu dibuat sementara menunggu waktu pagi untuk dimaklumkan kepada jiran tetangga dan ahli qoriah masjid.

Bahkan setidak-tidaknya kita tahu cara  bagaimana untuk berbakti kali terakhir kepada ibu dan ayah atau ahli keluarga yang meninggal dunia.

Semoga perkongsian daripada Mr Wan Cai Official ini dapat dimanfaatkan.

Bila berlakunya kematian..Lebih lebih lagi diwaktu tengah malam..

Perkongsian dari saya ini boleh anda guna pakai sebagai rujukan..

Ingat..

Apabila berlaku kematian..itu lah kali terakhir untuk anda berbakti kepada ibu dan ayah atau ahli keluarga yang meninggal dunia..

Kerana selepas itu anda hanya akan bertemu di alam akhirat..

Di padang masyhar di mana semua akan dibangkitkan untuk bertemu Allah..

Anda tidak akan saling mengenali di antara satu sama lain biar semasa di dunia dia lah ayah..dia lah ibu atau dia lah adik beradik kita..

Jadi berbuat baik lah di dunia sementara masih ada kesempatan dan peluang..

Panduan untuk anda apabila berlaku kematian dirumah atau diwaktu malam sebelum jenazah diuruskan :-

1.Jenazah harus diletakkan ditempat tinggi seperti diatas katil.boleh juga diletakkan diatas lantai tetapi mesti lah diatas tilam.Ini memudahkan kita untuk menguruskan jenazah dengan baik.

2.Buang semua pakaian yang dipakai atau lebih mudah gunting sahaja pakaian terakhir yang dipakai oleh si mati.

3.Bersihkan anggota tubuh jenazah khususnya yang mungkin terpalit najis seperti air kencing atau air besar.Ini bagi mengelakkan ada bauan yang tidak menyenangkan ketika orang datang menziarah.

4.Tutupi jenazah dengan kain putih dari hujung rambut hingga ke hujung kakinya bagi mengelak aib sebelum meletakkan kain batik lepas diatasnya.

5.Baringkan jenazah dengan kakinya mengadap ke arah kiblat.(Menghadapkan jenazah ke arah kiblat adalah perbuatan baik,namun jika tidak dihadapkan sekalipun tidak mengapa).

6.Hubungi segera waris dan ahli keluarga yang terdekat untuk memaklumkan tentang kematian tersebut.

7.Pergi buat satu laporan polis memaklumkan berlaku kematian di rumah anda.

Jika kes tidak melibatkan sebarang unsur jenayah dan disebabkan si mati memang mempunyai rekod perubatan melibatkan sakit kronik pihak polis akan keluarkan permit pengkebumian.

Tetapi kalau ada unsur-unsur jenayah atau si mati masih muda siasatan lebih teliti akan dilakukan.si mati juga perlu melalui proses bedah siasat yang akan dilakukan oleh pihak hospital untuk mencari punca kematian. Proses bedah siasat ini adalah prosedur wajib ke atas jenazah.

8. Bila sudah ada permit pengkebumian,rujuk lah kepada pihak pengurusan jenazah dan maklumkan kepada mereka dengan segera.Ini bagi memudahkan pihak tersebut membuat persediaan awal untuk sempurnakan jenazah

9.Jika waris sudah lama sakit dan terbaring ambil setanggi dan nyalakan.Ini bagi mengelak bau yang mungkin kurang menyenangkan. Pembakaran ini sedikit sebanyak dapat menutup bau yang ada pada jenazah. Jika tiada setanggi boleh juga sapukan minyak attar pada luaran kain yang menutupi jenazah

Yang terakhir sekali dan yang paling penting..

10.Memandangkan kematian berlaku di waktu tengah malam jangan sesekali membiarkan jenazah bersendirian.Memang ahli keluarga anda telah meninggal dunia tetapi roh masih ada di situ lagi.

Berikan tanggungjawab kepada adik beradik atau ahli keluarga terdekat untuk jaga secara bergilir-gilir..

Bacakan surah Yasin atau ayat ayat suci al-quran disisi arwah kerana pahala ini akan terus sampai kepadanya..

Sementara yang lain mungkin boleh tidur sebentar sementara menunggu hari siang untuk urusan mandi dan kafan sebelum dikebumikan..

Tetapi adalah lah lebih baik sekiranya jenazah dapat dimandi dan dikafankan dengan segera..

Sebolehnya apabila berlaku kematian diwaktu malam..

Mandi dan kafankan terus jenazah tersebut..

Ini kerana sementara menunggu waktu siang untuk proses dikebumikan jenazah sudah pun bersih dan wangi..

Secara tidak langsung aib jenazah sudah tertutup manakala waris boleh meneman atau membaca surah yasin dan ayat ayat suci al-quran dengan selesa tanpa diganggu oleh bauan yang tidak menyenangkan..

Harap perkongsian ini berguna untuk anda jadikan panduan sebagai persediaan awal jika berlaku kematian melibatkan ahli keluarga sendiri..

Baca..

Fahami..

Dan simpan untuk rujukan anda..

Semoga bermanfaat!


“Rumah Kayu Pun Kena Curi, Tak Terfikir Dek Akal.” Lelaki Luah Rasa Kecewa, Netizen Pula Tak Keruan.

Seorang pengguna Facebook dikenali sebagai Akmal Nizam Salleh menerusi satu hantaran di Facebook tampil menceritakan rumah yang dibelinya telah dicuri individu yang tidak bertanggungjawab. Difahamkan, dia telah membayar rumah kayu berkenaan.

Kejadian tersebut berlaku penghujung bulan Disember tahun lalu. Alangkah terkejutnya setelah mendapati rumah yang dibelinya hanya tinggal tangga batu sahaja.

KISAH ANGAN2 TAK MENJADI
Pertengahan tahun 2021 saya beli rumah kayu ni utk dibuka dan pasang semula di kebun. 3 hari lepas saya bersama sekumpulan tukang pergi utk buka. Malangnya dah tinggal tangga batu sahaja, rumahnya di curi orang…
Zaman banjir ni bukan setakat microwave ja org curi, Rumah pun orang boleh curi…
Semoga Allah gantikan yang lebih baik… Aminnn

Laporan polis

Menurutnya laporan polis telah dibuat dan meminta pertolongan sekira ada mengetahui mengenai kejadian itu.

Dia juga berharap kejadian itu ada hikmah yang baik. Dalam pada itu, warganet meluahkan rasa pelik kejadian yang menimpa lelaki itu. Bagaikan tidak masuk dek akal, rumah pula yang dicuri!

Sebelum kecurian

Selepas kecurian

Pelbagai spekulasi yang diberikan oleh warganet.

Luahan lelaki berkenaan itu dinyatakan di grup RKRDP MALAYSIA (Rumah kebun / rumah dusun / dangau / pondok Malaysia) telah mengundang pelbagai spekulasi yang dinyatakan oleh warganet.

Mereka seakan tidak keruan dan tidak percaya rumah kayu kena curi! Antaranya ada yang mengatakan ia dihanjutkan oleh banjir dan ada pihak ketiga.

Malah ada yang mencadangkan membina yang baru seperti rumah asal, namun pemilik mengatakan kos akan menjadi tiga kali ganda dan bentuk dengan air tangan tukang lama tidak sama. Berikut antara komen warganet.

UPDATE TERKINI

Update terkini daripada milik menjelaskan bahawa dengan bantuan sahabat dan anggota polis, kejadian itu dapat diselesaikan.

Menurutnya rumah berkenaan hilang namun duit pembelian dipulangkan kembali. Pada masa yang sama dia juga turut mendapatkan rumah kayu baru lain sebagai pengganti.

Moga urusah saudara ini dipermudahkan.

UPDATE
RUMAH DAN PELAKU DAH DAPAT DENGAN BANTUAN SAHABAT2 DAN ABAM PULIS. RUMAH DAN KAYU LEBUH, DUIT DAPAT BALIK FULL..
setelah lebih 3 tahun mencari, alhamdulillah dapat yg terbaik, cuma belum rezki untuk dibawa ke kebun dan pasang sudah dicuri orang…
Mohon doa dari sahabat2 dalam group ni doakan saya dapat yg lebih baik. Pagi ni sy cucuk booster, lepas zohor InsyaAllah nk g tgok rumah kayu di hujung Kampung, doakan barang cun dan dapat dibeli dgn harga yg berpatutan


“Suruh Buat Homework Semua Lemau” Lucu Bila Isteri Tegur Tomok & Anak-Anak Rancak Main Alat Muzik

Gelagat anak-anak yang sedang membesar memang pelbagai ragam. Adakalanya menghiburkan hati ibu ayah tetapi adakalanya boleh menyebabkan naik darah.

Namun begitulah lumrah bergelar ibu bapa dalam membesarkan anak-anak. Semua momen mereka akan menjadi kenangan terindah suatu masa kelak bila semuanya sudah besar.

Biasanya anak-anak kecil ini bila bab bergurau senda dan bermain mereka akan cari ayah tapi bila bab makan, tidur dan nak sesuatu mereka akan cari ibu terutamanya jika ayah jenis yang memang suka melayan anak-anak bermain dan bergurau senda.

Kebiasannya golongan ibu ini lebih tegas dan garang bila melibatkan disiplin anak-anak terutama sekiranya mereka sudah bersekolah.

Namun itulah yang menjadi warna-warni kehidupan anak-anak yang pasti akan membesar dalam suasana keluarga bahagia.

Seperti dalam video yang dikongsi oleh penyanyi terkenal, Tomok dalam Instagramnya, memang jelas kelihatan betapa seronok dua anak lelakinya bermain muzik dan menari bersama-sama.

Dalam video yang ditulis kapsyen “new band?” memperlihatkan Tomok sedang bermain drum sementara anak sulungnya Arrian pula asyik memetik gitar dan anak keduanya Andra pula rancak menari sebelum dia bermain tamborin.

Jelas kelihatan tiga beranak tersebut benar-benar rancak bermain alat muzik dan begitu seronok sekali.

Menjengah ke ruangan komen ramai rakan-rakan artis memuji kelincahan Tomok dan anak-anak lelakinya bermain alat muzik.

Tetapi yang lebih menarik perhatian pengikut Tomok apabila membaca komen daripada isterinya Ayu Abas.

“Bukan main ekkkk…..bila suruh buat homework semua lemau”

Tomok cuma mampu membalas komen isterinya dengan memberikan emoji sahaja.

Benarlah orang kata bila geng mak-mak dah masuk, habislah ayah dan anak-anak.

Lebih melucukan apabila ramai pengikut Tomok turut ‘menambah rasa’ kepada Ayu tentang gelagat Arrian dan Andra yang begitu rancak sekali bermain alat muzik.

Untuk rekod, Tomok yang sudah 11 tahun berkahwin dengan Ayu Abas dikurniakan tiga cahaya mata iaitu Arrian, 10, Andra, 7 dan Khadijah, 2 tahun.


Cara Lelaki Ini Santuni Isterinya Di Kedai Makan Menyentuh Hati Netizen. Ini Barulah Relationship Goals Sebenar!

Tagline “Till Jannah” seringkali diguna pakai dalam masyarakat hari ini untuk ditujukan kepada mana-mana pasangan terutama sekali sewaktu meraikan pasangan pengantin baharu.

Nampak ‘short and sweet’ namun makna disebalik tagline ini sebenarnya begitu mendalam ertinya.

Namun, mungkin juga tagline tersebut sesuai untuk menggambarkan satu rakaman video yang memaparkan sepasang suami isteri di sebuah kedai makan.

DIA MENEGURKU
TABAHNYA SEORANG SUAMI❤❤
DIA BAHAGIA SANGAT SANGAT SANGAT BAHAGIA
ADAKAH KITA MAMPU SEPERTI INI
DOAKAN URUSAN MEREKA DIPERMUDAHKAN
DUNIA&AKHIRAT❤❤
DADY DOK SANGGUP NK TGK MASE NIM BERHABUK DOH MATE

Di dalam video tersebut, si suami dilihat mendukung si isteri yang tidak berupaya ke motorsikal mereka. Biarpun dengan keadaan si isteri sedemikian,  lelaki tersebut tidak malu bahkan cukup bersahaja mendukung isterinya tanpa menghiraukan mata yang memandang.

Netizen yang melihat video tersebut rata-rata memuji akan sikap lelaki tersebut dalam menyantuni isterinya. Malah ramai yang mendoakan kebahagian kepada pasangan suami isteri ini. Ini barulah #relationshipgoals yang sebenar!

DIA MENEGURKU??TABAHNYA SEORANG SUAMI❤❤DIA BAHAGIA SANGAT SANGAT SANGAT BAHAGIAADAKAH KITA MAMPU SEPERTI INI?DOAKAN URUSAN MEREKA DIPERMUDAHKANDUNIA&AKHIRAT❤❤DADY DOK SANGGUP NK TGK MASE NIM BERHABUK DOH MATE??


Petua Hilangkan Kesan Dakwat Pada Baju Dengan 3 Bahan Mudah Ini. Ibu Jangan Marah-marah Ya!

Pakaian terkena dakwat pen memang sukar untuk ditanggalkan. Lebih-lebih lagi jika pakaian tersebut berwarna putih. Ibu-ibu terpaksa menyental lebih bagi menghilangkannya. Adakalanya baju tersebut tidak lagi mahu dipakai oleh anak-anak kerana nampak kotor kesan dakwat tersebut.

Jangan bimbang cuba petua yang mudah ini. Hanya dengan tiga bahan ini sahaja dapat membantu mengatasi masalah tersebut.

Langkahnya adalah seperti berikut:

1. Ambil sedikit kapur sirih, sedikit garam halus serta cuka. Satukan.

2. Sapukan bahan ini ke atas baju yang terkena dakwat.

3. Kemudian beruskan perlahan-lahan lalu bilas dengan air bersih.

4. Ulang buat beberapa kali hingga kesan dakwat tersebut hilang.

sumber: Petua Ibu


Doakan Bilal. Anak Ni Tanggung Derita Kepala Membesar Seberat 28kg!

Berat mata memandang berat lagi bahu yang memikulnya. Bukan mudah menggalas tangungjawab sebagai ibu bapa untuk menjaga anak yang mengidap penyakit kronik, terutama yang berdepan pada tahap akhir. Selain tetap terus berusaha merawat penyakit, doa menjadi ayat keramat dipohon agar diberi kesembuhan olehNya.

Begitulah ujian hidup yang perlu dilalui oleh pasangan suami isteri, Mohammad Azhar Arzemi, 30 dan Nurul Izzati Adawiyah Mohd Zaidi, 25, dalam menjaga anaknya Bilal berusia dua tahun yang menghidap  Alobar Holoprosencaphly iaitu kecacatan tempurung kepala. Lebih-lebih lagi kini penyakit yang ditanggung oleh anaknya itu memasuki tahap akhir.

KEPALA BILAL MEMBESAR

Berat derita ditanggung Mohammad Bilal Yusra Mohammad Azhar yang menghidap Alobar Holoprosencaphly iaitu kecacatan tempurung kepala berikutan penyakitnya semakin kronik.

Bapanya, Mohammad Azhar Arzemi, 30, berkata, penyakit anaknya yang berusia dua tahun dan mesra disapa Bilal berada pada tahap akhir dan kepalanya juga semakin membesar dengan kini mencapai berat 28 kilogram.

Bilal memerlukan penjagaan rapi yang menyebabkan Mohammad Azhar mahupun isterinya, Nurul Izzati Adawiyah Mohd Zaidi, 25, tidak dapat bekerja tetap walaupun kesempitan wang.

PELBAGAI MASALAH KESIHATAN LAIN

Lebih menyedihkan, Mohammad Azhar berkata, Bilal juga ada masalah jantung berlubang selain tidak dapat melihat dan sumbing sejak lahir.

“Sebelum ini, tangan dan kaki Bilal kerap bergerak tetapi kini dia tidak lagi aktif macam dahulu.

“Bilal juga semakin kerap menangis pada waktu malam kerana kepalanya semakin membesar, jadi saya dan isteri memang ‘tidur ayam’ sahaja kerana perlu bergilir-gilir memantau keadaannya.

“Sebagai ayah, saya sedih lihat keadaannya menanggung derita itu pada usia kecil. Kalau boleh biar saya yang sakit, jangan dia,” katanya ketika dihubungi, semalam.

KOS PERBELANJAAN BULANAN TINGGI

Menurutnya, setakat ini dia ada menerima bantuan bulanan zakat sebanyak RM200 selain RM500 sebulan sumbangan Jabatan Kebajikan Masyarakat.

Bagaimanapun jumlah diterima itu tidak mencukupi kerana kos perbelanjaan bulanan Bilal sahaja dianggarkan mencecah RM2,500.

“Saya pernah bekerja sebagai tukang rumah manakala isteri pembantu di klinik pakar kulit.

“Bagaimanapun kami terpaksa berhenti dan tidak lagi bekerja sejak Bilal lahir.

“Sumber pendapatan kini hanya daripada jualan barangan makanan sejuk beku namun pendapatan kini agak teruk dan adakalanya tidak cukup.

“Kami sampai ke tahap jual barangan peribadi dan barang rumah untuk dapat duit kerana malu untuk minta sumbangan orang.

“Tak banyak yang kami dapat tetapi ada juga hasil untuk langsaikan sewa bulanan rumah sebanyak RM350 dan membeli keperluan Bilal terutama susu walaupun harganya mahal,” katanya.

TEMPUH DENGAN CEKAL

Mohammad Azhar berterima kasih kepada mereka yang pernah menyumbang kerana prihatin dengan Bilal dan mahu meringankan keluarganya.

“Terima kasih sangat saya ucapkan, hanya Allah sahaja dapat membalas jasa kalian.

“Cuma saya kesal apabila ada scammer (sindiket penipuan) ambil kesempatan menyalahgunakan gambar hingga tiada lagi yang menziarahi Bilal kerana menyangka dia sudah meninggal dunia.

“Mereka yang lakukannya mungkin tidak rasa apa kami lalui tetapi apa boleh buat, ini semua dugaan yang kami perlu tempuh dengan cekal demi anak,” katanya.

Orang ramai yang berhasrat membantu boleh menghulurkan sumbangan ke akaun bank CIMB milik Azhar, 7047468689.


Peminat Jering, Jangan Makan Berlebih-lebih. Ikut Saranan Saintis Ni, Agar Tak Mudarat!

Peminat ulam-ulaman mesti berasa teruja bila dihidangkan pegaga, petai, jering dan pelbagai jenis ulaman lain ketika menikmati nasi bersama lauk pauk pilihan. Ketika itu, makan nasi pasti bertambah.

Dalam khusyuk melayan selera, perlu diketahui bahawa terlebih makan jering yang dimakan mentah ada bahayanya.

Nak tahu lanjut, ini dikongsikan oleh saintis Dr Suri Roowi untuk peringatan bersama. Pun begitu, Dr Suri Roowi turun memberikan saranan cara bagaimana untuk menikmati jering.

Ini perkongsiannya.

JERING – PERLU LEBIH BERHATI-HATI

Kajian yang dilakukan oleh Saintis Thailand pada tahun 2011 menunjukkan jering juga mempunyai sifat antibakteria dan antifungus

Selain itu, sejak akhir-akhir ini terdapat banyak maklumat yang disebarkan dalam FB/whattsap tentang penggunaan Jering sebagai makanan kesihatan.

Perlu diingat ! Kita perlu lebih berhati-hati sebelum memakan jering dan ianya perlu diperoses terlebih dahulu.

Terdapat kajian menunjukkan jering boleh membantu mengatasi masalah diabetes dan tekanan darah tinggi. Walaubagaimana pun, jering mengandungi asid djenkolic yang boleh memudaratkan jika diambil pada kuantiti tinggi

Bahan ini boleh membentuk kristal tajam dalam saluran kencing, menyebabkan kesakitan dan haematuria (darah dalam urine).

Asid djenkolic dilaporkan hadir pada kadar 20 gram dalam setiap kilogram jering.

Kajian menunjukkan terdapat beberapa teknik untuk menghilangkan @ mengurangkan asid djenkolic dalam jering.

Di antaranya adalah jering perlu

a. direbus beberapa kali sehingga bau hilang
b. direndam dalam air masin selama beberapa jam dan direbus
c. ditanam dalam tanah selama 14 hari sehingga bercambah dan kemudian direbus.

Di Selatan Thailand jering selalu dimakan dengan kari atau dengan makanan panas dan jering perlu direbus terlebih dahulu beberapa kali bersama abuk kayu, daun buluh dan sudu besi. Orang-orang di sini telah menggunakan kaedah ini selama berabad-abad, walaupun sukar untuk menjelaskan fungsi setiap bahan yang digunakan.

Justeru, perlu diperoses sebelum memakannya
dan makan ikut kadarnya

Sumber : Dr Suri Roowi


Tak ‘Struggle’ Bayar Bulanan, Lelaki Ni Syukur Miliki Kereta Kecil

Hidup ni memang struggle terutama bila hal kewangan. Lantaran itu, kena rancang perbelanjaan supaya dapat diurus dengan baik.

Sebagaimana perkongsian ini, menarik untuk dijadikan inspirasi berkaitan dengan kewangan.

Hanya menggunakan kereta kecil semata untuk jimat perbelanjaan bulanan.

Seterusnya ikuti perkongsian ini.

GUNA KERETA KECIL JIMAT BELANJA

Khas buat anak muda.

Inilah kereta yang saya gunakan ke tempat kerja setiap hari. Dari Nilai ke Putrajaya. Hampir 60km ulang alik setiap hari. Sebuah kereta kecil yang sangat jimat serba serbi. Minyak,komitmen bulanan, kos penyelanggaraan, roadtax dll.
.
Perodua Axia E 1.0 (M). Komitmen bulanan hanya RM250 sebulan. Macam bayar motor sahaja 🤭 Alhamdulillah tak struggle bulan-bulan nak bayar sampai 700-800 tu.
.

Jumlah tu boleh guna kot tempat lain yang lebih bermanfaat kan. Kita boleh buat saving ASB ke TH ke kan. Ataupun kita ada plan takaful untuk medical.
.
Orang nak kutuk tu biasalah. Dulu saya ingat lagi masa mula2 saya bawa kereta ini di UUM kawan saya kata, ‘eh kereta kecik, tapi bila tuan badan keluar kereta badan besar, tak sesuai’ Tapi rajin pula dia dok tumpang kereta saya lepastu 😅
.
Ada juga kawan-kawan dok kata kosongnya kereta hang. Apa pun tak ada. Yelah masa saya saya beli Axia E ni mula-mula dulu radio dia tak bagi, central lock dia tak bagi, alarm dia tak bagi, assist grip tak bagi. Kemudian saya buat semua tu kat luar kos tak sampai pun 1k. Benda boleh jimat, kenapa nak membazir?
.
Orang nak kutuk biarlah. Kita bukan guna duit dia beli kereta kita ni. Eheh. Bagi saya kereta ini tak lebih sebagai sebuah kenderaan untuk bergerak dari point A ke point B. Tak lebih dari itu.
.
Buat kawan-kawan saya fresh graduate yang baru nak mulakan hidup, nasihat saya jangan habiskan gaji kita pada kereta hanya untuk kepuasan diri dan impresskan orang sekeliling. Ada kereta mahal bukan petanda hidup anda berjaya.
.
Jangan terikut-ikut dengan sekeliling. Selalu amalkan formula setahun gaji untuk tahu harga kereta yang sesuai untuk kita. Usah malu untuk guna kereta second hand pun atau cuma ada motor sahaja. Biar kereta tak lawa, janji kita tahu apa tujuan hidup kita.
Fokus kumpulkan aset, bukan liability.
.
Sekarang zamannya untuk kita banyakkan simpanan. Kita tak tahu apa pula yang akan terjadi nanti. Pandemik ini dah cukup sangat nak sedarkan kita dari tidur yang panjang. Jelaskan matlamat hidup kita teman.
.
Sumber: Ahmad Nizar Azham


Doa Ini Viral Sehingga Dapat Lebih 69K Perkongsian Di FB. Sungguh Inspirasi Ilmu Ini

Sesungguhnya doa seorang ibu adalah doa yang selalu dinanti oleh anak. Doa ibu adaah doa yang mujarab dan tiada hijab. Bagi ibu perlu sentiasa mendoakan yang terbaik untuk anaknya.

Ikuti perkongsianya

Mula-mula pegang bahagian dada atau kepala anak

Bismillahirrahmanirrahim

Alluhuma aksir ma lahu,
wawaladahu
Wabarik lahu
Fima aktaitahu,

(Jika anak lelaki lahu , jika anak perempuan jadi laha)
Maknanya: Ya Allah, banyakkan hartanya
Ramaikan keturunannya dan berkati setiap apa dia dapat

Maknannya, jika dia dapat jawatan, jawatan itu menjadi sesuatu yang membawa dia ke syurga. Jika dia dapat harta, harta itu jadi berkat, kalau anak, anak jadi soleh dan solehah. Amin Ya Rabbal Alamin.

Ikuti selanjutnya rakaman video ini.

Baca DOA ini pada anak, insyaAllah, dia boleh menjadi anak yang berjaya, dunia akhirat dengan izinNya.*Baca doa ini dengan melekapkan tangan awak pada kepala/dada anak ye ☺

Dalam pada itu, para ibu bapa boleh lah mendoakan anak-anak antara waktu ini.

WAKTU PALING MUSTAJAB UNTUK BERDOA
1. WAKTU ANTARA AZAN DAN IQAMAH
2. SEMASA HUJAN TURUN
4. SEPERTIGA TERAKHIR MALAM
4. DUA WAKTU PADA HARI JUMAAT
(hari jumaat dan ketika waktu imam duduk di mimbar sehingga solat Jumaat selesai)
5. HARI ARAFAH PADA MUSIM HAJI
6. KETIKA WAKTU SAHUR DAN BERBUKA PUASA

Semoga ibu bapa dapat membentuk keluarga Sakinah, Mawaddah, Warahmah yang penuh ketenteraman, kecintaan kepada Allah. Aminn


“Jangan Murung Bila Putus Haid. Katakan Aku Sihat, Cantik & Sayang Diri Sendiri .”Perkongsian Dari  Dr Hamid Arshat Untuk Kaum Wanita!

Putus haid atau menapous sering mengganggu emosi seorang wanita bergelar isteri. Rasa ketidakyakinan pada diri sendiri sering menghantui emosi setiap hari. Apa lagi jika tiadanya sokongan daripada suami dan anak-anak. Hati seorang ibu mudah rapuh dan sensitif dalam banyak perkara.

Apakah gejala atau gangguan selepas berlaku putus haid itu?

Selepas putus haid tiada lagi hormone estrogen daripada ovari tetapi masih ada juga sedikit pengeluaran estrogen daripada lemak dan kilang adrenal. Zaman dulu ketika nenek moyang kita mengalami putus haid , jarang mereka mengalami gangguan melainkan sedikit kepanasan badan , sering berpeluh ,sukar untuk tidur dan gangguan emosi . Tetapi gejala-gejala tersebut akan lesap dengan sendirinya setelah beberapa ketika dan mereka dapat menyesuaikan diri dengan kehidupan normal.

Dalam zaman moden ini, minda wanita sering dalam keadaan tertekan (stress) dan juga tertekan emosi dan rohani. Oleh itu, apabila berlaku menopos dengan kekurangan estrogen tadi, mereka akan mengalami beberapa gejala.

1. Hot flushes.

Panas badan yang susah dikawal walaupun dengan menggunakan hawa dingin. Sukar untuknya menyejukkan badan. Ini boleh mengganggu keselesaan dan menyebabkan sukar untuk tidur. Kekurangan estrogen mengganggu pusat kawalan suhu badan dalam otak.

2. Gangguan emosi.
Ketandusan estrogen juga bolih mengganggu pusat kawalan emosi diotak tengah. Akibatnya wanita putus haid mengalami gangguan emosi seperti kesedihan, moody ataupun mudah marah, mudah tersinggung, kadang-kadang terasa sangat sedih sehingga menjauhkan diri; malah ada juga yang sampai ke tahap psychotic , meracau hendak bunuh diri. Itu kes estreem yang jarang berlaku.

3. Ketuan. Ketandusan hormone estrogen boleh mempercepatkan proses penuaan (Ageing Process) .Hormone estrogen memainkan peranan penting dalam percambahan sel-sel dan keutuhan tisu untuk organ dalam badan khususnya connective tissue saperti kolejen, yang menjaga keutuhan dan kestabilan organ.
Kesan yang ketara sekali dari peroses ketuaan ialah perubahan pada kulit; yang munkin mengalami kedutan dan kekenduran akibat connective tisyu yang lemah.
Rambut mula menjadi putih dan berguguran.

Pada keseluruhan organ2 lain juga menjadi semakin lemah fungsi mereka khususnya otak, jantung, buah pinggan dan liver. Gangguan fungsi otak saperti hilang ingatan dan daya pemikiran bolih berlaku dalam umor tujuh puluhan ekoran dari pengurangan sel2 neuron dalam otak.

4. Kekenduran peranakkan.
Gangguan pada percambahan sel2 khususnya yang melibatkan connective tisyu yang berasaska kolegen akan menyebabkan faraj, rahim dan payudara mengalami pengecutan atau atrophy. Saluran faraj menjadi kering dan kekurangan lendir pelincir.
Dinding faraj mudah melentur , menimbulkan cystocele, dan kesannya hilang kawalan kencing. Bila terbatuk atau bersin, ia tidak dapat kawal pundi kencing dan terus mengeluarkan sedikit air kencing.

Ini digelar stress incontinence dan bolih mengganggu amal ibadah sebab membatalkan wuduk. Ada setengah wanita mengalami masalah rahim prolapse, digelar ‘tombong’, rahim terkeluar dari saluran faraj. Kaedaan ini mengganggu keselesaan dan juga hubungan kelamin.

5. Sakit sendi dan osteoporosis.

Ketandusan estrogen mengirangkan penyerapan logam kalsium, kesan jangka panjang ialah osteoporosis, kereputan tulang. Warga emas sering mengalami patah tulang pada gelang tangan (wrist), tulang peha (femur). Osteoporosis bolih melibatkan mana2 tulang dalam tubuh badan.

Sakit sendi khususnya lutut akibat osteoarthritis juga dialami. Cartilage sendi jadi nipis dan cecair sendi berkurangan mengakibatkan kesakitan ketika berdiri dan berjalan, perlu guna kerusi untuk solat duduk.

6. Risiko serangan jantung dan angin akhmar.

Risiko serangan penyakit jantung dan angin akhmar (stroke) meningkat 10 tahun lepas putus haid. Keutuhan saluran darah ke organ2 penting, otak dan jantung mula terganggu dan bolih pecah akibat tekanan darah tinggi. Perdarahan (hemorrhage) dalam otak menyebabkan stroke.

Kaedah-kaedah mengatasi gejala-gelaja putus haid.

1. Kuat iman dan yakin diri.
Sangat penting bagi setiap wanita apabila mencapai keumor 50an telah mantap imannya dan yakin dirinya ( self esteem) agar dapat menangani gangguan emosi dan rohani ketika berlaku putus haid. Allah beri peluang untuk meningkatkan amal ibadah degan ketiadaan haid. Berfikir positif sentiasa, katakan kepada diri ‘ aku sihat, aku cantik, aku sayangkan diriku’. Kata-kata saperti ini akan beri sengamat untuk kita terus hidup sihat dan bahagia.

2. Sokongan ahli-ahli keluarga dan rakan.
Sokongan moral dan spiritual dari suami dan anak-anak sangat penting untuk mengatasi kemurungan dan kesedihan yang munkin timbul. Anak-anak perlu sering menghubungi melalui talipon dan menziarahinya. Tingkatkan pergaulan dan kemesraan dengan kawan-kawan lama sekolah, sekerja dan seqariah masjid.

3. Pemakanan seimbang, berkhasiat dan berzat.
Amalkan memakan bahan2 yang berkhasiat dan berzat serta dari bahan2 mentah dan segar, buah2, sayur2 hijau ; sawi , bayam, broccoli dan ulam-ulam. Tentukan jenis-jenis makanan karbohaidret, lemak dan perotin adalah seimbang. Kurangkan gula dan lemak-lemak haiwan. Jauhkan kegemukkan yang mungkin menyebabkan kencing manis dan darah tinggi.

4. Exercise dan physiotherapy.

Exercise selama 30 – 60 minit stetiap hari, berjalan, jogging, menonggang basikal, treadmill atau gym memberi banyak menfaat kepada kesihatan fizikal, mental dan rohani. Exercise menguatkan otot2 dan sendi, menguatkan jantung dan fungsi paru2, mengurangkan tekanan mental (stress) dan jiwa, meningkatkan keceriaan dan keriangan ekoran dari pengeluaran endorphins dari otak.

Pelvic floor dan Kegel exercise membantu menguatkan otot2 rahim, mencegah prolapse rahim dan kuatkan kawalan kencing, kawal stress incontinence, disamping menghasilkan lebih kepuasan hubungan kelamin.

5. Supplement vitamin dan logam.

Penting setiap wanita yang telah putus haid mengamalkan makan supplement dari multivitamin dan logam kerana seringkali bekalan bahan-bahan tersebut dalam makanan seharian munkin tidak mencukupi, lagi pun sistem penyerapan dalam usus munkin tidak berfungsi sepenuhnya.

Terdapat berbagai-bagai jenama multivitamin dipasaran diantaranya obimin, prenavit, iberet, proviton dan lain2, kandungan utama ialah vitamin B. Vitamin C dalam dose satu gram dan vitamin E 400 IU , logam kalsium dalam 400 mg setiap hari dapat membantu mengurangkan kesan2 dan gejala menopos.

Pengamilan extra virgin oil sebanyak satu sudu besar, minyak kelapa dara sebanyak satu sudu kecil setiap hari bolih bantu melindungi kesihatan dan fungsi otak, disamping mencegah masalah dementia dan alzheimer.

Minyak habbatus sauda sebanyak satu sudu kecil setiap hari juga bolih bantu meningkatkan kekebalan badan (immunity). Biji anggur (grape seeds) , sumber antioxidant, resvereterol, dua kapsiul setiap hari bolih bantu lindungi kesihatan jantung dan otak.

6. Pembedahan.
Pembedahan dilakukan jika ada gangguan dalam peranakkan dan sistem perkencingan. Munkin perlu bedah buang rahim; vaginal hysterectomy atau pelvic floor repar ( PFR). Disamping itu pembedahan tersebut bolih meningkatkan nikmat hubungan kelamin. Jika masalah osteoarthritis pada lutut menyebabkan kesakitan terok, munkin perlu bedah ‘ knee replacement.

7.Hormone replacement therapy (HRT)

Esterogen sering dikatakan hormon penyeri paras dan bentuk tubuh badan wanita, ia penting mengkekalkan kecantikan dan seterusnya berperanan dalam usaha kekal ‘awet muda’. Ia juga banyak digunakan dalam produk2 kecantikkan dan sering didapati dari uri.

Estrogen krim juga ada dipasaran untuk pelbagai kegunaan, ada yang menggunakan sebagai pembesar payudara, ada juga yang digunakan untuk mengatasi kekeringan pada faraj yang kadang kala dialami wanita putus haid.

HRT atau hormon estrogen gantian banyak digunakan olih ramai wanita pada zaman sekarang. Tujuan utama ialah untuk mengatasi gejala2 menopos yang disebut diatas, disamping mengkekalkan kecantikkan, paras rupa serta melambatkan peroses ketuan.

Banyak jenama produk estrogen dipasaran, diantaranya ialah premarin yang hanya mengandungi estrogen sahaja. Ada juga produk yang mengandung estrogen dan progesterone, tetapi ia akan menyebabkan keluaran haid setiap bulan, saperti pil perancang. Biasanya dos hormon2 tersebut amat rendah, walau demikian pengguna perlu mendapat nasihat dan pemeriksaan dari pakar gyne sebelum makan. Jika ada tumbuhan saperti fibroid dalam rahim dan payudara, juga lain-lain penyakit saperti darah tinggi atau penyakit jantung dan kanser, lebih baik jauhkan dari makan hormon gantian.

Berapa lama perlu makan hormon gantian?. Sebenarnya tiada had, alhamdulillah isteri saya pun makan premarin, sudah melebihi 20 tahun, tetapi sekarang hanya makan selang hari, ada kala dua kali dalam seminggu.

Yang penting ialah pemantauan dari doktor pakar, dengan melakukan pemeriksaan ultrasound scanning dan pap smear pada organ peranakkan, juga pemeriksaan payudara untuk mengesan ketulan. Sebaiknya juga buat ujian darah komprehensif untuk mengesan apa2 penyakit dipetingkat biokimia setiap tahun sekali. Jika dikesan sesuatu masalah , pembetulan bolih dilakukan dengan kaedah dan kawalan pemakanan, exercise dan physiotherapy, detoxifikasi atau dengan ubat-ubat khusus.

Selain kegunaan hormon estrogen gantian, ada juga produk herbal yang khusus bolih mengawal gangguan saperti panas dan ketidak selesaan badan, gangguan emosi dan sukar tidur. Produk ini digelar ‘Remifemin’, yang perlu dimakan setiap hari, ia sering diberikan kepada mereka yang ada penyakit-penyakit yang tidak membolihkan guna hormon estrogen.

Rumusan

Putus haid adalah satu peroses physiology, ia bukan penyakit. Oleh itu berwaspada sebelum mengambil hormon estrogen gantian. Dapatkan perundingan dari doktor pakar gyne anda, semoga kesihatan dan keserian anda terus kekal demi untuk keharmonian hubungan suami isteri.

Gambar isteri saya. Sudah lama menopause tapi masih minat hiasan pearls of Hyderebad.

Kredit: Prof. Dr Hamid Arshat


“Bukan Autism, Citra Alami Kerosakan Otak.”  Erma Fatima Kongsi Cerita Anak Angkat Bukan Mahu Tagih Simpati.

Memiliki anak istimewa adalah anugerah yang cukup indah. Biarpun hanya bergelar ibu angkat, namun selebriti bergelar pengarah, pelakon dan penerbit ini cukup sayangkan anaknya itu.

Erma Fatima antara selebriti yang rajin berkongsi kisah keluarganya di media sosial. Ini termasuklah memuat naik cerita tentang anak angkatnya, Citra yang mempunyai masalah kerosakan dalam otaknya.

Citra seorang anak gadis yang cukup periang dan sentiasa berusaha melakukan apa sahaja meskipun dengan hanya memiliki satu tangan.

Menurut Erma, disebabkan hanya ada satu tangan, anak angkatnya itu kadang-kadang dengan kaki juga menyebabkan ibu angkatnya sebak.

“Citra bukan autism, dia brain damage kerana separuh otak dia rosak ketika dalam perut emaknya akibat pengambilan ubat.

“Dalam ketidaksempurnaan dia..dia masih berusaha dan tak putus asa.

“Saya upload bukan untuk mendapat simpati..dia happy bila tengok banyak komen kat gambar dia. Dia kata dia banyak kawan baru,” tulisnya.

Perkongsian tersebut Erma sertakan bersama video Citra yang sedang melakukan kerja seninya.

Selain Citra, Erma memiliki empat anak angkat lain iaitu Syamil Ikhwan, 25, Ahmad Arir, 23, Ahmad Aifin, 21, dan Nurain, 12.

Rata-rata pengikutnya  turut bersimpati dengan Citra dan mendoakan agar hidup anak itu dipermudahkan.


Instafamous Cik Epal & Suami Kongsi Rezeki, Belanja Makan Mangsa Banjir Piza Wagyu, Bikin Netizen Sebak.

Hati mana yang tidak sebak dan simpati dengan situasi yang melanda penduduk Lembah Klang yang dilanda banjir.

Hujan lebat yang berlarutan selama dua hari sejak 17 hingga 18 Disember mengakibatkan kawasan-kawasan di sekitar Lembah Klang dilanda banjir serta Selangor.

Ramai yang mengalami kerosakan teruk kediaman dan kenderaan.

Situasi yang berlaku ini, ramai yang menghulurkan bantuan. Terkesan melihat keadaan yang menimpa mangsa, Instafamous Cik Epal dan suami turut menghulurkan bantuan untuk meringan beban kepada mangsa.

Menerusi muat naik di istagram miliknya, kelihatan Cik Epal dan suami santuni penduduk dengan hidangan makanan mewah, daging A5 Tomahawk Wagyu Pizza dengan memasak sendiri di kawasan berkenaan.

Dalam pada itu, turut menghulurkan sumbangan seperti bantal dan minuman.

Biar pun menghadapi kesukaran termasuk kenderaan ATV rosak dan meredah jalan yang berlumpur untuk memasuki kawasan pendalaman, dia yang dibantu bersama teamnya tidak patah semangat untuk memastikan sumbangan diberikan kepada penduduk.

Semoga usaha pasangan suami isteri ini berkongsi rezekinya menjadi teladan untuk menghulurkan bantuan tanpa berkira wang ringgit dan tenaga.

Wagyu pizza untuk mangsa banjir. Bila tengah bagi pizza ada adik ni cakap “Murah rezeki akak”. Rasa sebak pulak dengar.

Bawa kelengkapan memasak

Tangkap layar menerusi Instastori miliknya, nyata menunjukan kesungguhan dan sikap tidak berkira belanja makan penduduk berkenaan. Siap bawa tempat bakar piza di tempat berkenaan untuk masak dan dimakan panas-panas.

Sumbangan lain

Dalam pada itu, pasangan suami isteri ini turut sediakan bekalan bantal dan minuman kepada penduduk berkenaan ini mengakui laluan ke rumah mangsa dalam keadaan yang sangat  teruk dan berselut.

Malah kenderaan ATV yang digunakan turut mengalami kerosakan. Katanya, apa yang pasti, bantuan yang disediakan akan diberikan kepada penduduk.

Sampai ATV kitorang pon berasap.Tapi kitorang kezzahh kan je.Balik nanti ATV boleh repair.Janji bantuan sampai ke rumah depa yang terputus jalan ni.

Dalam pada itu netizen meluahkan rasa sebak melihat cara pasangan suami ini santuni penduduk mangsa banjir.

“Kesian tengok, alhamdulillah tengok semua happy dapat makanan.”


Tip Hilangkan Kesan Calar Pada Kereta, Kos Hanya RM2.10 Jer. Cuba Cara Ni Sebelum Pergi Bengkel

Geramnya apabila lihat kereta kesayangan ada kesan calar-calar. Lebih bengang bukan sendiri bikin. Tak berbaloi jika dibawa ke bengkel untuk hilangkan kesan tersebut, tapi kalau dibiar sakit pula mata kita memandangkan.

Katanya selain membantu menghilangkan kesan calar pada kenderaan, magic sponge ini juga boleh digunakan untuk menghilangkan kesan degil lain.

Sumpah berbaloi gila guna Magic Sponge yang bermodalkan RM2.10 je. Kesan calar ni dah lamaa sental siap hantar polish kereta lagi tapi still tak boleh hilang. Guna sponge ni letak air sikit, gosok2 terus hilangggggggggg calarnyaaaaa 😱😱😱. Perghhh nak meloncat happy tau.

Magic Sponge ni ad 4 ketul. Beli kat Eco je weyh 😂. Bukan calar je boleh hilang, kotoran degil yang lain pon boleh hilang juga. Tak percaya? Cuba dulu yaa 😆

P/S: Menurut Afifah, sponge ini digunakan pada kenderaannya berwarna putih. Bagi yang warna lain kena cuba dahulu di tempat lain, bimbang terkeluar warna pula kan.


“Ambil Masa Lama Tenangkan Anak Sebelum Urus Jenazah.”  Sempat Salam & Cium Tangan, Suami Kongsi Momen Terakhir Bersama!

Semalam seorang jururawat dan pemandu Jabatan Kesihatan Pahang (JKNP) maut manakala seorang doktor cedera selepas kenderaan dinaiki mereka terbabit kemalangan membabitkan tiga kenderaan termasuk sebuah lori tangki.

Kejadian jam 10 pagi semalam  itu menyebabkan Mohd Zuhairi Abdullah, 35, yang memandu kenderaan milik Kementerian Kesihatan Malaysia (KKM) dan Julayha Kudus, 39, jururawat di Pejabat Kesihatan Daerah Pekan, yang duduk di bahagian penumpang belakang, maut di lokasi kejadian.

Manakala Dr Muhd Ikhwan Ramlee, 29, cedera di kepala namun difahamkan berada dalam keadaan stabil dan sedang menerima rawatan di Hospital Tengku Ampuan Afzan.

Mereka yang bertugas di Pejabat Kesihatan Daerah Pekan, dilaporkan dalam perjalanan ke perkampungan Orang Asli Api Larat di Nenasi, Pekan untuk melakukan pemeriksaan kesihatan di sana.

Menurut Ketua Polis Daerah Pekan Supt Mohd Razli Mohd Yusof , kemalangan dipercayai berlaku apabila lori tangki yang dipandu lelaki berusia 34 tahun terbabas dan masuk ke laluan bertentangan, lalu bertembung dengan kenderaan pacuan empat roda jenis Toyota Hilux yang dinaiki mangsa dari arah Pekan menghala ke Rompin.

“Lori tangki itu juga dipercayai turut melanggar sebuah kereta jenis Perodua Myvi yang dipandu seorang suri rumah bersama dua anaknya, menyebabkan Myvi itu terbabas ke bahu jalan.

Mohd Razli berkata pemandu Myvi yang berusia 41 tahun dan anak perempuan berusia lima tahun bagaimanapun hanya cedera ringan dan mendapatkan rawatan di Klinik Kesihatan Nenasi, Pekan manakala seorang lagi anaknya yang berusia 12 tahun tidak cedera.
Pemandu lori tangki yang berasal dari Mersing, Johor juga tidak mengalami sebarang kecederaan.

Sementara itu, suami Julayha, Asmawi Yusoff, 45, berkata, dia sempat melihat jenazah isterinya terbaring di bahu jalan, selepas dihantar rakannya ke lokasi kejadian sebaik sahaja dimaklumkan mengenai kemalangan itu oleh suami kepada rakan isterinya itu.

Dia yang merupakan tenaga pengajar di Institut Kemahiran Belia Negara (IKBN) Pekan, turut mengikut kenderaan yang membawa jenazah ke Hospital Pekan sebelum pulang ke rumah, untuk memberitahu berita sedih itu kepada empat anak mereka yang berusia antara lima hingga 14 tahun.

“Saya mengambil masa agak lama di rumah untuk menenangkan anak-anak, sebelum kembali ke hospital bagi menguruskan jenazah. Saya tidak menyangka pagi tadi adalah kali terakhir isteri bersalam dan mencium tangan saya, yang menjadi rutin arwah sebelum keluar bekerja, katanya.

Sementara itu, isteri Mohd Zuhairi Abdullah memberitahu, pesanan WhatsApp dihantar tidak berbalas terungkai selepas menerima panggilan telefon memaklumkan suaminya maut.

Nor Hayati, 35, yang merupakan suri rumah berkata, dia menghantar pesanan itu pada 10 pagi bagi memaklumkan perihal anak-anak yang menjadi rutin harian mereka berdua ketika suaminya keluar bekerja.

“Saya menganggap suami tidak membalas kerana sedang memandu, memandangkan dia beritahu akan ke Tanjung Batu ketika keluar rumah pada 7 pagi. Sekitar 11 pagi, adik ipar telefon memberitahu suami meninggal kemalangan.

“Saya tidak percaya dan cuba menghubungi telefonnya namun langsung tidak berdering. Tak lama kemudian, seorang lagi kawan suami menyampaikan berita sedih itu, untuk kali kedua,” katanya kepada Bernama ketika ditemui di Unit Forensik Hospital Pekan di sini.

Nor Hayati berkata, suaminya sudah 10 tahun bertugas di Pekan selepas berpindah dari Pejabat Kesihatan Daerah Cameron Highlands pada 2010 dan mereka mempunyai empat orang anak berusia antara dua hingga sembilan tahun.

Mohd Zuhairi juga menurut Nor Hayati, ada menyuarakan hasrat untuk pulang ke kampung sebelah isterinya itu di Terengganu, kerana sudah lama mereka tidak berjumpa dengan ahli keluarganya sejak negeri itu dikenakan Perintah Kawalan Pergerakan Bersyarat (PKPB) pada 9 November lalu.

Credit photo : Mohd Faizol Abdul Aziz | Bernama & Ebit Lew Supporters


Kehidupan Anak Kampung Bawa Populariti Buat Syukor & Cipta Kemenangan Hingga Peringkat Dunia!

Sedang anak remaja kita hari ini jika dilihat begitu asyik melayan gadjet ditangan tanpa mengira waktu namun berbeza sekali dengan Syukor Khamis, 14 tahun ini. Anak kampung kelahiran dari negeri Terengganu  yang juga merupakan anak bongsu daripada lapan adik beradik ini sudah mencipta populariti hingga peringkat dunia  apabila gambarnya bersama kerbau peliharaan ayahnya yang diambil oleh jurufoto telah tersenarai menjadi antara 20 gambar terbaik dunia dan merupakan Juara Peringkat Asia.

Pencapaian ini juga telah menarik perhatian Mufti Wilayah Persekutuan,  Datuk Seri Dr. Zulkifli Mohamad Al-Bakri, turut menzahirkan rasa kagumnya melalui posting akaun fb  Mufti Wilayah Persekutuan.

Mengenali lebih dekat, anak remaja ini yang merupakan Pelajar SMK Padang Midin Kuala Terengganu, siapa sangka setiap petangnya usai pulang daripada sekolah akan ke ladang untuk mengurus dan sekali gus ‘berkawan’ dengan ratusan ekor kerbau milik keluarganya.

Hal ini bukan perkara baru buat Syukor, malah sejak dari kecil lagi begitulah kelaziman rutin hariannya.

Memandangkan ayahnya Encik Khamis Jusoh, 63 tahun telah sekian lama mengusahakan perternakan haiwan yang diwarisi sejak dahulu. Maka tidak hairanlah hinggakan ada beberapa ekor binatang ternakan  begitu mesra dan manja dengan anak bongsunya itu.

Pun begitu, sekitar tahun 2015 barulah aksi dan gelagat Syukor dirakamkan oleh jurufoto sama ada di sekitar Terengganu hatta hingga di serata negeri sekali pun sanggup datang untuk merakam aksi kehidupan anak kampung bersama haiwan peliharaan yang mana hubungan ini cukup unik dan tersendiri.

Biarlah gambar berbicara…

Lantas bila diajukan soalan kepada ayahnya, mungkinkah suatu hari nanti Syukor akan meneruskan legasi sebagai seorang penternak, nyata hati kecil seorang ayah ini mahukan yang terbaik buat anaknya.

“Pakcik tidak menghalang atau tentukan apa seharusnya anak pakcik hendak lakukan bila besar nanti. Biarlah dia buat apa yang dia suka dan minat. Dan jika ingin dilihat pada kelebihan yang ada pada dirinya, selain mudah ‘mesra’ dengan haiwan-haiwan tu, pakcik nampak minat dan bakatnya terarah dalam bab membaiki motor berkuasa besar. Mungkin dia juga boleh jadi mekanik, itu pun sebab dia selalu terdedah dengan kerja-kerja abangnya” ujarnya ringkas.


“Lebihan Tulang Korban Tu Boleh Guna…”- Dr Ni Tunjuk Resipi Buat Sup Untuk Awet Muda!

Meskipun umur menjengah ke usia senja namun wajah tetap awet muda, pasti sahaja ramai menginginkannya.

Namun bila mahukan sedemikian, kenalah ada usaha dan amalkan rutin penjagaan kecantikan. Bukan sahaja dari luaran malah lebih berkesan bila turut dilakukan dari dalaman.

Tahukah anda, antara rahsia untuk kekal awet muda adalah anda perlu bekalkan kolagen yang cukup pada tubuh. Namun bagaimana caranya?

Berkongsi ilmu tentang itu, Dr Rizal Abu Bakar ada faktanya. Jom baca satu persatu dan bersama amalkannya.

Antara rahsia awet muda ialah pastikan kolagen cukup. Kolagen ialah sejenis protein. Terbentuk dari tiga amino acid. Ada glycine. Hydroxyproline dan proline. Salah satu yang penting ialah glycine.

Tubuh manusia dewasa keluarkan 3g glycine setiap hari. Tapi tubuh perlukan 15g. Tidak cukup.

Apabila glycine cukup kulit jadi cantik, sendi tidak sakit, radang hilang. Pencernaan terjaga, mood, tidur dan kemampuan fikir semakin baik.

Untuk tambah glycine dan kolagen perlu ambil dari sumber luar.

Kolagen biasanya didapati pada haiwan. Tulang, kartilaj, kulit haiwan berikan glycine tambahan yang diperlukan.

Contoh paling senang. Sup kaki ayam. 70% kandungan protein dalam kaki ayam. Jadikannya padat kolagen.

Kolagen kaki ayam tinggi glycine. Sekitar 16% diikuti hydroxyproline 14% dan proline 8%.
Kolagen juga perlu untuk urat dan saluran darah.

Tulang Korban Buat Begini

Cara lain ialah melalui bone broth. Lebihan tulang qurban tu boleh guna.

Tulang direbus lama. 48 jam lamanya. Ditambah pula sayuran kaya fitonutrien. Sumber kaya prebiotik. Carrot. Lobak putih. Celery. Daun bawang. Bawang putih. Rempah ratus.

Selepas 48 jam keluarkan semua biar tinggal broth. Hanya air sup dari rebusan yang diminum. Air sup ini kaya dengan glycine. Kalau disimpan di freezer mampu bertahan 6 bulan.

Cuba dan rasai perbezaannya.

Jom saksikan selebriti berkongsi resipi dan momen memasak bersama keluarga tercinta pada 11-17 Julai ini setiap jam 2.30 petang hanya di FB keluargamagazine.


Berkesan, Cantikkan Wajah Guna Pisang &  Susu.  Petua Lama Yang Mungkin Ramai Lupa.

Menjaga kecantikan bukan sahaja wanita zaman kini sahaja yang bersungguh-sungguh.  Malah jika dibandingkan,  wanita zaman dulu juga tidak kurang hebatnya.

Rajin mengamalkan pelbagai cara dan kaedah dengan menggunakan bahan-bahan semulajadi.

Terbukti kesan amalan tersebut menjadikan wajah wanita dulu-dulu mulus dan berseri.

Antara yang digunakan oleh mereka adalah dengan menggunakan pisang dan susu.  Nak tahu bagaimana caranya,  jom semak.

•PISANG

Pisang mempunyai kelebihan sebagai pelembap semula jadi untuk kulit muka anda. Hancurkan sebiji pisang dan jadikan masker wajah dan leher.

Biarkan selama 10 hingga 20 minit dan bersihkan dengan air sejuk.

Anda juga boleh campurkan pisang lenyek dengan suku cawan yogurt asli dan dua sudu makan madu untuk hasil yang lebih maksimum.

•SUSU

Manjakan wajah anda dengan susu. Buatlah masker menggunakan suku gelas susu tepung dengan sedikit air hingga campuran menggumpal dan berbentuk pes. Gunakan pada wajah bersih dan biarkan hingga kering. Bersihkan dengan menggunakan air suam. Wajah anda akan kelihatan segar dan muda.

sumber : Hafizah Harun


Simpan Makanan Dalam Peti Sejuk, Waktu Nak Makan Dah Basi! Ini Puncanya, Terutama No. 3 Kita Sering Buat

Mesti ada ketikanya anda tak sempat nak makan kan? Atau terlampau kenyang untuk habis kan. Bila hadapi situasi seperti ini, semestinya makanan tersebut akan disimpan dalam peti kan? Kononnya esoknya boleh dimakan bagi habis.

Tapi….. Bila dah rasa nak makan, tup tup basi pula! Agaknya kenapa cepat basi ye? Macam mana nak simpan makanan tahan lama dan lambat basi? Nak tahu, jom tengok perkongsian yang dikongsi oleh Hello Doktor ini!

Kenapa makanan atau minuman boleh basi?

Punca makanan basi adalah akibat pertumbuhan mikroorganisme seperti ragi, kulat dan bakteria yang akan membiak dan mengubah warna, tesktur, bau serta rasa sajian.

Setiap jenis makanan dan minuman mempunyai daya tahan yang berbeza bergantung kepada jenisnya juga. Ada yang boleh tahan lama atau cepat basi dan perlu dimakan dengan segera.

Dalam kes yang tertentu, wujud antara lain faktor yang akan jadi punca makanan basi lebih cepat!

Apa faktor sajian basi dengan lebih cepat?

Seperti mana yang kami telah nyatakan di atas, ada faktor makanan basi dengan lebih cepat yang lain:

#1. Cara menyimpan yang ternyata salah

Punca utama makanan basi dengan lebih cepat adalah individu yang tidak tahu cara menyimpan makanan agar tidak basi yang betul. Ia adalah perkara yang paling penting.

Anda perlu kenal makanan mana yang perlu disimpan pada suhu sejuk atau sederhana. Dalam pada itu juga, jangan sesekali simpan makanan di tempat yang terlalu panas.

Antara tip penting lain dalam cara menyimpan makanan agar tidak basi yang betul adalah anda perlu mengasingkan makanan mengikut jenis seperti daging, buah atau sayur.

#2. Tempoh menyimpan yang terlalu lama

Selain daripada cara, tempoh menyimpan juga adalah sangat penting. Anda mungkin perlu untuk mengehadkan berapa lama ia boleh disimpan untuk dimakan sebelum ia menjadi basi.

Contohnya, anda mungkin boleh simpan sajian nasi dengan lauk dan ulam di dalam peti ais selama beberapa jam sahaja. Sila peka dengan waktu ia disimpan dan diambil.

Jika makanan itu telah basi, maka segera buang daripada simpanan anda agar ia tidak pula akan menjejaskan makanan-makanan lain yang disimpan di tempat sama dengannya.

#3. Menyimpan makanan yang panas dan bertutup

Satu kesilapan yang orang kita selalu buat adalah menyimpan makanan ketika ia masih panas dan bertutup. Sebenarnya, ia hanya akan buat wap air terperangkap.

Akibatnya, ragi, kulat atau bakteria akan dapat habitat yang sangat sesuai untuk tinggal yakni lembap dan hangat. Jadi, sila hindari daripada melakukan kesilapan ini untuk elak makanan menjadi basi.

#4. Paparan cahaya yang berlebihan

Siapa yang sangka bahawa paparan cahaya berlebihan daripada matahari atau lampu juga boleh jadi punca sajian basi dengan lebih cepat angkara proses photodegradation.

Meskipun lebih biasa berlaku pada bahan bukan makanan seperti hiasan atau lukisan, makanan juga ada risiko untuk mengalaminya lantas merosakkan ia dengan lebih cepat.

Disebabkan itu juga, logik peti ais adalah ia akan gelap apabila ditutup dan hanya terang apabila dibuka. Jadi, sila elak makanan anda daripada terkena paparan daripada cahaya.

#5. Suhu peti ais yang kurang sejuk

Tempat paling popular untuk menyimpan makanan adalah di dalam peti ais dengan alasan ia akan memperlahankan pertumbuhan mikroorganisme dan buat ia lambat basi.

Ya, ia mungkin benar jika suhunya berada pada kadar 4 darjah selsius ke bawah. Namun, jika ia lebih tinggi daripada itu, maka mikrorganisme masih mampu untuk membiak.

Pun begitu, suhu ini mungkin berbeza bergantung jenis makanan. Contohnya, hanya sumber daging yang perlu untuk disejukbekukan dan bukannya sayur serta buah segar.

Cara menyimpan makanan agar ia tidak basi?

Sebenarnya, ia tidak begitu sukar dan anda hanya perlu elak daripada melakukan 5 perkara penting di atas ini. Apa yang paling utama, semak label pada makanan untuk tahu cara tepat penyimpanannya.

Konklusinya, anda masih boleh menyimpan makanan dan minuman untuk diambil pada waktu akan datang. Cuma, anda kena tahu cara, tempoh, tempat dan suhu yang tepat.


Nak Anak Mudah Hafal Sifir Seawal Darjah 1, Guru Matematik Ini Ada Tip Mudah Ajar Anak. Confirm Cepat Ingat!

Melihat masih ada anak-anak yang belum lancar menghafal sifir, sudah tentu akan akan memberi kesan rasa rendah diri dikalangan rakan sebayanya.

Anak-anak mungkin tak tunjukkan sebarang tanda, tak bagitahu pada kita. Tapi perkara ini memang berlaku.

Lama kelamaan, minat mereka pada subjek Matematik akan meluntur. Terus tak minat nak belajar. Kerja rumah pun tak siap. Berbeza dengan subjek yang mereka minat. Cepat sahaja mereka selesaikan.

Jadi, bantu lah anak kalian untuk hafal sifir. Boleh kata setiap tajuk bagi subjek Matematik memerlukan sifir. Jika tak hafal, mereka akan tanam dalam kepala mereka yang Matematik ini susah.

Ikuti  perkongsian tip oleh Muhammad Hakim  yang juga guru matematik. Boleh praktikkan pada anak di rumah!

TIP BERKESAN HAFAL SIFIR.

Sebenarnya ada banyak cara dan tip dalam aktiviti penghafalan sifir. Cumanya kali ini saya nak kongsikan langkah-langkah yang saya praktikkan untuk anak murid di sekolah. Ianya berkesan!

Tetapkan masa. Baca sifir secara kuat berpandukan buku tulis dan sifir yang ada. Ulang dalam 5-6 kali.

Oh ya, mungkin ada yang akan bertanya, cara mana yang lebih berkesan.

1 x 2 =2

atau

Bagi saya mana-mana cara pun tak ada masalah. Mana-mana pun boleh. Tapi saya lebih suka yang hafal jawapan terus. Ia mengecilkan skop nombor bagi sesuatu sifir.

Selepas beberapa minit, sifir ni mesti ditulis semula. Ia sebagai aktiviti pengukuhan. Terjemahkan apa yang sudah dihafal tadi. Masa ni lah nak tunjuk power dengan kawan-kawan.

Boleh gunakan cara segi tiga atau baris ke bawah terus. Kalau aku, aku buat segi tiga dulu kemudian baru baris ke bawah.

Segi tiga

2 2 2 2 2 2 2 2

4 4 4 4 4 4 4

6 6 6 6 6 6

8 8 8 8 8

Baris

Kalian boleh tengok contoh pada gambar.

Cari pasangan. Seorang baca dan seorang lagi semak kemudian saling bertukar peranan. Bila murid semak, dia akan alert dengan jawapan rakan. Bila dia yang baca, dia akan alert dengan jawapan sendiri. Membantu untuk hafal sebenarnya.

Kemudian, panggil dua-dua ke hadapan. Seorang-seorang baca. Salah, dua-dua kena hukum. Jadi, mereka hafal sifir bukan untuk diri sendiri sahaja, tapi untuk elak rakan dari dihukum.

Banyak jenis latih tubi yang ada. Antaranya saya suka buat pertandingan. Rujuk pada gambar, saya panggil seorang murid lelaki dan seorang murid perempuan. Lawanlah siapa cepat dan betul.

Budak-budak ni kalau bertanding kalian faham-faham sahajalah. Teruja dia lain macam sampaikan boleh bergaduh. Tak apa. Yang penting semangat tu mesti ada. Membantu bukan?

Oh ya, kalian juga boleh gunakan latihan mentalis yang saya dah buat tu. Berkesan!

Jangan banyak sangat sifir dalam satu hari. Paling banyak 1 sifir untuk 1 hari. Lagi bagus 1 sifir 1 minggu. Jangan 1 tahun 1 sifir dah lah. Lambat!

Budak-budak ni suka show off. Bagi saya tak salah kalau benda ni boleh bantu mereka untuk hafal sifir. Tapi bila dah janji memang tak boleh buat main. Dimarahnya saya balik sebab tak panggil mereka baca sifir di tapak perhimpunan.

Cuma cara saya, saya akan inform mereka pagi itu tanpa pengetahuan orang lain yang dia akan dipanggil. Saya nak dia bersedia dan tak nak isu memalukan di hadapan nanti.

Yang ni paling membantu. Masuk sahaja ke Tahun 6, saya akan bakar line.

“Murid tahun 3 pun dah hafal sifir 8. Tak kan kamu tak boleh. Mesti boleh!”

Tercabar lah beb. Haha.

Satu hari nanti saya akan buat pertandingan sifir antara kelas. Biar mereka teruja!

Setiap hari saya tinggalkan pesan betapa pentingnya sifir.

Sambil mandi tu, kamu baca lah sifir. Sebelum tidur, baca. Dalam kereta pun boleh baca. Dengan harapan supaya mereka baca sifir dimana pun mereka berada.

Ini sebagai ‘catalyst’ dan ia sangat berkesan. Kalian letak sahaja rotan di sisi. Pasti membantu!

Bila salah jawapan tu, hayunkan sedikit rotan tu. Haha.

Zaman kita dulu-dulu puas dah kena rotan dan marah ni. Hasilnya, sampai sekarang sifir dalam ingatan. Bukan sifir sahaja, tetapi momen disebat juga pasti akan dikenang sampai bila-bila.

Ini antara langkah-langkah yang saya guna. Semoga ianya membantu.

Bagi saya, murid yang dah hafal sifir, dia akan bergerak laju dalam menyelesaikan satu-satu soalan matematik.

Bila nak mula?

Mulakanlah dari darjah 1.

TOP ARTICLE

VIDEO KAK LONG KONGSI-TAZKIRAH REZEKI MENCURAH UNTUK KELUARGA

VIDEO: MACARONI CHEESE PAPRIKA, SIAP 10 MINIT JE


“Proses Cari Suri Hati Jadi Lama & Rumit.” Trauma Penceraian Ibu Bapa, Remy Akui Soal Jodoh Tak Boleh Main ‘Sauk’!

Orangnya tinggi lampai, berkulit hitam manis dan memiliki rupa paras yang hensem sesuai menggambarkan sisi pelakon Lelaki Kiriman Tuhan ini. Tidak hairanlah dia cukup diminati ramai lebih lebih lagi bakat dalam dunia lakonan tidak perlu dipertikai. Kerana itulah rezekinya dalam industri lakonan cukup murah.

Dua tahun mengikat tali pertunangan, namun tiada jodoh antara mereka akhirnya ikatan tersebut terlerai di tengah jalan. Biar pelbagai tohmahan dan kata-kata negatif dilemparkan, namun empunya diri hanya bersikap mendiamkan diri. Namun, kalau dah jodoh takkan ke mana.

Sifat toleransi dan sentiasa di sisi dalam ‘jatuh bangun’, membulatkan hati aktor, Remy Ishak, 39, memilih usahawan, Roszaliza Yusuf atau Ezza Yusuf, 38, sebagai bakal isteri.

Selepas melalui pelbagai  ujian, Remy yakin Ezza wanita paling sesuai menjadi permaisuri hati.

“Selama ini, ada wanita kenal saya sebagai ‘Remy Ishak’, bukan Mohammad Zalimei Ishak (nama sebenar). Ezza ini lain… Dia boleh bertahan dengan status dan pekerjaan yang saya buat.

“Jika diikutkan, ketika kami putus hubungan, saya ada kenal beberapa wanita lain. Hakikatnya, mereka tidak sama dengan dia.

Tak boleh main ‘Sauk’

“Jodoh ini kita tak boleh nak ramal, ini soal masa depan,  kita tak boleh nak main ‘sauk’ jer. Hidup dengan seorang selebriti bergelar pelakon bukan semudah yang disangkakan. tersebut.

“Sangat sukar sebenarnya nak cari orang yang betul-betul faham seorang pelakon dan ditambah pula saya kini menceburi bisnes. Masa sangat limited dan orang yang saya kenali harus faham sisi hidup saya sebangai pelakon dan juga usahawan.

“Saya bukan jenis cerewet tapi mudah orangnya. Cuma kadang-kadang orang tak paham ruang kerja kita. Menjadi Remy Ishak sebagai pelakon dan selalunya disebut-sebut membuatkan ada wanita rasa ‘insecure’ . susah sebenarnya nak cakap.

Dia ada di sisi ‘jatuh bangun’ saya

Jujur mengakui, wanita bernama Ezza ini cukup setia disisinya selain memahami dan sentiasa bersama saat jatuh bangunnya.

“Ezza ada di sisi ‘jatuh bangun’ saya… Pendek kata, Ezza terus cuba memahami saya.

“Sama juga perasaan saya terhadapnya. Masing-masing cuba berubah untuk menjadi lebih baik untuk diri sendiri dan orang lain.

Terkenal dengan jolokan ‘Hero Malaya’, Remy  mengakui serasi dengan Ezza yang berasal dari Mentakab, Pahang dan mahu hubungan kekal ke akhir hayat.

“Proses mencari suri hati jadi lama dan rumit. Saya hendak hubungan sampai ke akhir hayat. Saya lahir dalam keluarga di mana ibu bapa berpisah. Perceraian menjadi suatu perkara trauma kepada saya.

“Saya tidak mahu perkara yang berlaku kepada ibu bapa, terjadi dalam hidup sendiri. Saya kena teliti dan selektif. Kita berkahwin bukan sehari dua, tetapi Insya-Allah, selama-lamanya.

“Bayangkan, orang biasa pun hendak mengekalkan perkahwinan sukar. Apatah lagi, saya yang bergelar artis. Saya takut pada mulanya, kalau Ezza tidak boleh faham cara kerja dan pandangan segelintir masyarakat terhadap artis,” katanya.

Tambah Remy, pandemik COVID-19 sejak tahun lalu memberi hikmah yang membuka matanya dalam soal masa depan dan hidup berumah tangga.

“Kalau saya sibuk bekerja dan berlakon, mungkin soal kahwin tidak diberi perhatian. Situasi ini bagai isyarat yang membuka mata saya untuk menghargai bakal isteri.

“Dalam soal lain, uban pun sudah tumbuh dalam hidung, bukan lagi di kepala. Jadi, itu menjadi titik tolak untuk saya menamatkan zaman bujang,” katanya.

Terpaksa tunda kahwin beberapa kali

Pasangan ini pernah merancang untuk bernikah tahun lalu, namun, terpaksa ditunda beberapa kali.

“Disebabkan situasi pandemik COVID-19 meruncing, kita anjak kepada tahun ini. Pada mulanya, saya mahu abadikan tarikh 11 April lalu di mana saya genap 39 tahun untuk bernikah.

“Bagaimanapun, disebabkan kes jangkitan COVID-19 meningkat selain mahu menghormati keluarga masing-masing, rancangan itu tidak dapat diteruskan.

“Selepas itu, perancangan dianjak kepada Mei lalu iaitu pada hari ke-10 Syawal, iaitu sempena kemenangan kita berpuasa dan meraikan lapan tahun perkenalan kami.

“Namun, Allah tidak izinkan, lalu akhirnya, kami pilih esok (untuk bernikah),” kata pelakon filem Sangkar ini.

Remy dan Ezza pernah mengikat tali pertunangan pada 2017, namun, putus dua tahun kemudian. Bagaimanapun, ikatan kasih mereka dikatakan bercantum semula, tahun ini.

Sumber: Berita Harian Online


“Pendosa Ingin Ke Mekah.” Amar Baharin Bawa Isteri & Anak Tunai Umrah

Amar dalam satu perkongsian memuat naik satu posting di akaun Instagramnya dengan menyatakan dalam perjalanan menunaikan umrah bersama isteri serta anak lelakinya.

Amyra dan anak mereka, Aqeef Anaqi dilihat setia disisi pelakon lelaki itu. Walaupun kini sedang mengandungkan anak kedua, namun Amyra kelihatan sihat dan manis mengenakan selendang.

Dalam perkongsian tersebut, Amar menulis kapsyen dengan menyatakan bahawa “pendosa ingin ke Mekah”.

Pendosa ingin ke Mekah
.
.
Bismillahirrahmanirahim

Sebelum itu, Amar ada memuat naik satu posting dengan disertakan gambar Kaabah. Dia juga sempat memohon agar urusan disana kelak dipermudahkan.

“Hamba-Mu datang menyahut panggilan-Mu ya Allah. Hamba-Mu datang menyahut panggilan-Mu. Hamba-Mu datang menyahut panggilan-Mu. Tuhan yang tiada sekutu bagi-Mu.

“Hamba-Mu datang menyahut panggilan-Mu. Sesungguhnya segala puji dan nikmat dan kerajaan adalah kepunyaan-Mu, tiada sekutu bagi-Mu.

Sebelum ini, Amyra Rosli juga pernah memuat naik gambar photostat mereka 3 beranak.

Susulan daripada perkongsian tersebut, rata-rata netizen mendoakan agar Umrah yang dilakukan Amar dan keluarganya dipermudahkan.

Mereka turut berharap agar pasangan selebriti ini dapat melakukan ibadah dengan sempurna dan pulang ke tanah air dengan selamat.


“Kena Duduk Rumah, Ingat Berpantang Seronok Macam Pergi Spa..” Noor Kartini Akui Neelofa Sedang Sesuaikan Diri Sebagai Seorang Ibu!

Neelofa baru-baru ini memuatnaik satu gambar hitam putih yang memaparkan jeriji besi di Instagramnya sehinggakan meraih perhatian ramai.

Perkongsian tersebut turut mendapat perhatian ibunya, Datin Noor Kartini Noor Mohammed yang turut mengulas hal tersebut.

“Biasalah, dia sebelum ini adalah seorang yang aktif. Dia nak terima situasi kena duduk di rumah, tak boleh makan itu dan ini, semua itu mungkin buat dirinya rasa terkejut. Dia pernah cakap pada saya dan ingat yang berpantang ini seronok.

“Macam pergi spa atau berurut. Tapi rupanya tidak. Contoh kalau anak menangis, lambat sikit susu, anak tak tidur malam pun satu pengalaman baru untuk dia. Nama pun pertukaran alam baru.

Sebagai ibu, dia mengakui situasi yang dialami anaknya itu adalah normal terutama bagi wanita bergelar ibu yang sudah biasa bekerja.

Menyifatkan isteri kesayangan PU Riz itu sedang membiasakan diri dengan kehidupan baru bersama anak lelakinya, Muhammad Bilal.

“Semua itu mengambil masa untuk beradaptasi. Tapi nampaknya sekarang dia dah mulai faham dan pandai buat. Satu tentang Neelofa, dia cepat belajar.

Akuinya lagi, biarpun Neelofa mendapatkan pembantu untuk menjaga sepanjang tempoh berpantang, namun sebagai ibu dia tidak lepas tangan. Sebaliknya, Noor Kartini turut berkongsi ilmu bagi memudahkan proses berpantang .

Walaupun ada confinement lady, sebagai ibu, saya tetap memberikan tunjuk ajar dan panduan cara-cara berpantang. Pakai stokin tebal-tebal, duduk melunjur dan sebagainya.

“Walaupun dia ada ramai adik-beradik dan pernah jaga anak-anak buahnya, Malah, selepas tamat sekolah dulu pun, dia yang jaga adiknya Faliq.Tapi bila jaga anak sendiri, pengalaman itu tak sama bila kita alami sendiri.

“Kita sebagai ibu sentiasa berpesan seperti kena pakai stoking tebal-tebal, kena duduk kaki melunjur, banyak perkara yang kita kena ingatkan. Fasa hamil dan berpantang memang sangat berbeza. Kena berpantang betul-betul,” ujar Noor Kartini lagi.

Mengulas mengenai wajah cucunya, demi menghormati privasi Neelofa, Kartini serta keluarga tidak akan berkongsi wajah Bilal di mana-mana platform media sosial.

Bahkan, perkara tersebut akan didedahkan sendiri oleh bekas pengacara MeleTOP itu pada waktu yang sesuai.

“Bilal senang dijaga dan sangat comel. Buat masa ini kami tak kongsikan wajah Bilal kepada sesiapa bagi menghormati privasinya.

“Saya sendiri pun tak ambil gambar Bilal atau tanya dia bila nak kongsikan wajah anak kepada umum sebab saya nak bagi dia ruang dan buat keputusan sendiri,” ujar Kartini lagi.

Untuk rekod, Neelofa melahirkan Muhammad Bilal pada tanggal 29 Januari 2022. Bekas Hos Meletop ini mendirikan rumah tangga dengan pencetus ummah dan penceramah bebas, Muhammad Haris Ismail pada 27 Mac 2021.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Simpan Baki Ubat Jangan Lebih 2 Bulan! Jika Lebih Lama, Merbahaya

Cuba sekarang ini kita pergi ke dapur dan buka peti sejuk. Kemudian lihat apa yang kita ‘sumbat’ di dalamnya. Selain stok makanan seperti buah-buahan, sayur-sayuran, ikan, daging, makanan frozen, susu dan pastinya ada lebihan ubat-ubatan tersusun rapi di dalam peti sejuk. Betul bukan?

Menyimpan lebihan ubat-ubatan ini seakan begitu lazim dilakukan oleh sesiapa pun. Kita merasakan jika ingin dibuang ubat tersebut terasa sayang, dan beranggapan kalau disimpan bermanfaat juga untuk digunakan di masa akan datang.

Tapi tahukah anda sebenarnya ubat-ubatan yang telah digunakan TIDAK selamat untuk disimpan terlalu lama. Ini sebagaimana yang dikongsi oleh Dr Taufiq Razif di dalam Fbnya, semoga memberi manfaat untuk kita bersama.

Biasanya mak ayah ni suka simpan ubat demam Panadol, Fepril, Uphamol dan Kidz PCM dalam peti ais. Bukan seminggu dua tapi kadang kala tu sampai berbulan-bulan pun ada.

[su_highlight background=”#e5d1c4″ color=”#ec281f”]Kenapa ye?[/su_highlight]

Tahu tak bahaya kalau kita simpan ubat demam tu lama sangat? Tahu tak botol ubat tu asalnya diisi dengan udara bersih ataupun Nitrogen di kilang sana. Udara dalam tu memang bebas kuman tapi sekali kita dah buka botol ubat demam tu, udara bersih tu akan keluar dan udara luar yang mengandungi fungi, bakteria dan wap air ni akan masuk.

Lagi satu, bila kita simpan ubat dalam peti ais proses kondensasi akan berlaku dan wap air akan terbentuk dalam botol ubat tu. Wap air tu tidak ada bahan pengawet sepertimana ubat yang memang ada bahan pengawet jadi bakteria mudah membiak dalam botol ubat tersebut.

[su_highlight background=”#d9edd1″ color=”#d41941″]Berapa lama je boleh simpan?[/su_highlight]

Sebenarnya tak perlu simpan pun. Bila anak demam lagi, ambil je ubat yang baru. Tu lagi selamat tapi kalau nak simpan juga jangan lebih 2 bulan ye. Lebih bahaya lagi kalau kita simpan lepastu kita lupa dah berapa lama ubat tu kita simpan. Bila anak demam je terus bagi ubat lama tadi. Aduh! Bahaya!

Kalau suhu masih bawah 37.5 c tu tak perlu pun ubat demam. Banyakkan minum air ye. Kalau selesema sikit-sikit tu banyakkan makan buah buah-buahan je. Belajar berjimat cermat sikit bab ubat-ubatan.

Sumber : Taufiq Razif (Dr Taufiq Razif)


Terima Kasih Buat Anak Sulung Kerana Selalu Mengalah. Nad Masrom Selalu Ucap 3 Perkataan Keramat Ini!

Anak sulung sememangnya permata hati yang dinantikan kehadirannya oleh ibu dan ayah. Dia banyak mengajar ibu dan ayah ilmu keibubapaan dari tidak tahu apa-apa kepada serba tahu.

Ibu dan ayah menatang anak sulung bagai minyak yang penuh. Dijaga dan diberi segala keperluan yang cukup dan terbaik hanya untuk anak sulung.

Semakin membesar anak sulung dan tiba saat ibu dan ayah dikurniakan cahaya mata kedua, anak sulung dianggap sudah mampu untuk berdikari.

Tetapi tanpa sedar kita terlupa kadangkala anak sulung yang berusia kanak-kanak masih memerlukan perhatian dan belaian kasih sayang ibu ayah.

Walaupun hakikatnya tiada ibu bapa yang tak sayangkan anak namun tanpa sedar sikap dan layanan yang diberikan kepada anak sulung mengguris perasaan mereka.

Ikuti luahan perkongsian daripada Nad Masrom, Kaunselor Laktasi terkenal yang mungkin boleh sama-sama ibu ayah jadikan peringatan bersama.

Anak pertama, banyak mengajar kita sebagai seorang ibu.
Dia anak yang paling banyak mengalah. Dia anak yang banyak memendam rasa. Sekecil itu dia belajar untuk hadamkan banyak perkara.

Tak mudah. Sebab itu sekali-sekala berilah dia ruang masa. Untuk dia bebas menjadi kanak-kanak, bukan sekadar kakak yang perlu memikul tanggungjawab seperti orang dewasa.

Kita sebagai ibu kadang-kadang terlupa. Anak sulung kita hanya kanak-kanak yang bisa melakukan kesalahan juga. Dan adakalanya kita lupa jasa mereka mengajar kita banyak perkara. Terutama cabaran menyusu yang luar biasa.

Hati mereka hati seorang kanak-kanak yang sentiasa jujur meluah rasa. Bila mereka gembira, mereka akan tertawa besar. Bila mereka duka, boleh terlihat dengan mata kasar kita.

Mereka hargai setiap butir bicara kita.
Maaf dan terima kasih sudah buat jiwa mereka terasa besar.

Terima kasih buat semua anak-anak sulung kita.
Yang sentiasa sabar memberi peluang kepada kita.
Sebagai ibu dan ayah mereka.
I ❤ U kakak!

Menurut Nad, kadang-kadang kita sebagai ibu, bukan kita tak nak ekspresikan penghargaan itu. Ia ada di lubuk hati paling dalam, cuma tak terluah.

“Saya sendiri memaksa diri untuk sentiasa bercakap tentang maaf, terima kasih dan ‘I love U’ setiap hari bukan kerana saya ibu yang baik, tapi saya tahu saya sendiri perlukan semua ayat ni dulu dan saya tak nak terlewat tidak dapat melakukannya sekarang.

“Kami anak-beranak memang dah terbiasa dengan tiga perkataan ni. Sejujurnya waktu saya dan suami nak memulakan dulu pun agak kaget. Rasa pelik. Tapi kami cuba latih perlahan-lahan. Dari solat bersama (kadang-kadang terskip juga sebab alasan dunia), berdoa bersama, makan bersama dan saling minta maaf.

“Mungkin bagi sesetengah orang, bila diucap selalu sudah tak jadi sesuatu yang istimewa. Tapi itu barangkali lebih baik dari tak mencuba langsung kan.

“Apatah lagi jika terlewat untuk menyebutnya sampai bila-bila. Jadi, marilah kita cuba pecahkan tradisi ‘ketidakbiasaan’ ini menjadi sesuatu yang didambakan oleh anak-anak kita.”

Menurutnya impak amalan ini sangat luar biasa. Katanya lagi cukuplah kita menjadi anak yang kuat dari dulu kerana ujian untuk anak-anak kita menjadi kuat pada zaman sekarang mungkin berbeza.